Elisya Sandha Bakal Menantu Sheila Rusly?

Beberapa tahun lalu, pelakon Elisya Sandha pernah menafikan dirinya menjalin hubungan istimewa dengan anak pelakon dan penerbit terkenal, Sheila Rusly iaitu Uzair Haqimy dan menjelaskan mereka hanya rakan biasa sahaja.

Bagaimanapun, baru-baru ini menerusi satu perkongsian di Twitter yang dimuat naik oleh Uzair seolah memberi gambaran bahawa kedua-dua mereka menjalin hubungan yang serius.

Menerusi entri itu, Uzair memuat naik sekeping foto yang dikirimkan oleh ibunya memaparkan adik kepada pelakon Fasha Sandha itu bertandang ke rumahnya untuk belajar memasak.

When my mom sent me this picture while i was out working, i knew i won life ?? pic.twitter.com/CKcIKx4UaL

Malah, menerusi ruangan komen Uzair turut memanggil Elisya dengan panggilan ‘sayang’ sekaligus mengukuhkan lagi bahawa mereka berdua menjalin hubungan istimewa.

Dalam pada itu, hubungan mereka juga seolah-olah mendapat restu daripada Sheila sendiri yang turut memuat naik gambar Elisha sedang belajar memasak dengannya di Instagram.

Bahkan, diruangan komen Sheila turut memberi gambaran bahawa dirinya bakal menyambut menantu tidak lama lagi apabila dua sahabat baiknya, Maria Tunku Sabri dan Sharifah Shahora yang mahu mula mencari baju majlis kahwin.

Bagaimanapun, setakat ini masih tiada kenyataan lanjut daripada Elisya mengenai status hubungannya dengan anak Sheila Rusly. Apa pun kita doakan yang baik-baik sahaja.


Hamil Tiga Bulan, Isteri Irwansyah Mengidam Pijak Rumput

Hampir 10 tahun mendirikan rumah tangga, pelakon dan penyanyi Indonesia Irwansyah dan isterinya, Zaskia Sungkar kini sedang menantikan kelahiran cahaya mata sulung mereka.

Kebiasaannya ibu hamil pasti akan mengidam sesuatu, termasuklah isteri Irwansyah yang kini hamil tiga bulan mengidam untuk memijak rumput di rumah adiknya, Shireen.

BACA: Bimbang Isteri Sedang Hamil Naik Tangga, Irwansyah Sediakan Lif Dalam Rumah

MasyaAllah dari pagi dah ngajakin ke rumah shireen , ktnya mau injek rumput hehehe untung bukan mau injek awan ? Klo itu permintaanya InsyaAllah bs lah

A post shared by  Irwansyah (@irwansyah_15) on Oct 5, 2020 at 11:06pm PDT

Menerusi perkongsian di Instargram, Irwansyah yang idak mahu menghampakan keinginan isterinya itu membawa Zaskia ke rumah Shireen seawal pagi lagi.

Dalma pada itu, Irwansyah meluahkan rasa syukur segala permintaan isterinya berjaya dituruti dan Zaskia tidak mengidam yang bukan-bukan sehingga sukar untuk ditunaikan.

“MasyaAllah dari pagi dah ajak ke rumah Shireen, katanya mahu pijak rumput hehe” tulisnya. Mujur bukan mahu pijak awan, kalau itu (pijak rumput) permintaannya InsyaAllah boleh lah,” ujarnya.

Sebelum ini, Irwanysah pernah memberitahu isterinya mengidam untuk makan jering dan turut meminta dia makan ulam-ulaman itu.


23 Kereta Mewah Disita SPRM, Netizen Dakwa Salah Satu Milik Shuib?

Sejak beberapa hari ini hangat diperkatakan mengenai sindiket Macau Scam berjaya ditumpaskan apabila beberapa individu termasuk dua orang bergelar Datuk Seri dan Datuk ditahan Suruhanjaya Pencegahan Rasuah Malaysia (SPRM).

Difahamkan, mereka menggunakan menggunakan populariti artis untuk menjalankan kegiatan ‘mencuci’ duit haram melalui pelbagai usaha sama dan perniagaan sah.

BACA: Shuib Anggap 23 Jam Disiasat SPRM ‘Asam Garam’ Bergelar Usahawan

Dalam pada itu, di laman Facebook tular 23 kereta mewah yang disita oleh pihak SPRM. Antaranya kereta jenama Bentley, (Ford) Mustang, Roll Royce, Ferrari, Lamboghini, Porche, (Nissan) GTR dan beberapa motosikal berkuasa tinggi.

Namun apa yang menjadi perhatian netizen ada beberapa kenderaan didakwa milik Shuib Sepahtu yang telah disiasat sebelum ini bagi memberi maklumat berkenaan kegiatan Macau scam tersebut.

TERIMA KASIH SAYANG @sitisarahraissuddin SEBAB PERCAYA DENGAN APA YG DADDY BUAT!! LOVE U ?Alhamdulillah syukur!!! Done utk Grand Launching @bubblebeemalaysia_sentul !!! Disebabkan Jv partner @amanarshad baik hati,dr 100 jd 300 cups percuma harini..Yg penting semua happy!!! Terima kasih pd semua yg dtg,,besok Grand Launching @bubblebeemalaysia_bangi pulak ? Jemput datang ok kita meriahkan kedai Ustaz @muhammad.imran.zulkafli (kereta Lambo bukan sy punya) #Bubblebeesentul

A post shared by  Shuib Sepahtu (@shuibsepahtu) on Jul 5, 2020 at 4:11am PDT

Jalan jem tak nak ke Stadium Nasional Bukit Jalil??? #persuibofhappyness #HJMSB #PorsheGt4 #HoneyJuana

A post shared by  Shuib Sepahtu (@shuibsepahtu) on Nov 1, 2019 at 9:08pm PDT

Malah, sebelum ini Shuib dilihat ada memuat naik gambarnya dengan kereta yang kelihatan sama seperti kenderaan yang telah disita. Diruangan komen gambar tersebut, netizen turut bertanyakan hal itu kepada pelawak berkenaan adakah itu kenderaan sama yang disita.

Minggu lalu hangat diperkatakan apabila Shuib dipanggil hadir ke Ibu Pejabat Suruhanjaya Pencegahan Rasuah Malaysia (SPRM) berhubung perkara berkaitan pengubahan wang haram.


Siti Saleha Akui Penat Jadi Pelakon

Meskipun kerjaya sebagai pelakon dilihat menyeronokkan kerana sering dihambat dengan populariti, namun ia memerlukan komitmen yang tinggi serta perlu bersedia untuk bekerja tidak kira waktu siang mahupun malam.

Akui kerjaya sebagai pelakon itu memenatkan, disebabkan itu Siti Saleha kini agak memilih soal naskhah terutama yang memerlukan komitmen tinggi. Tidak mahu terlalu mengejar nama, dia kini berhati-hati memilih tawaran.

BACA: Tak Mahu Balik Lewat Malam, Siti Saleha Hadkan Tawaran Berlakon

“Memang penat jadi pelakon. Kita akan terkejar-kejar untuk selesaikan kerja. Kadang-kadang kerja lebih 12 jam. Fizikal dan mental kita akan mula rasa penat, tak larat dan kadang-kadang melemahkan diri sendiri.

“Sebab itu saya jarang ambil tawaran untuk drama bersiri. Mungkin kalau penggambarannya tidak lama dan tersusun, jadi boleh dipertimbangkan. Kalau sehingga lewat malam, mungkin tidak.

“Saya jenis tak suka pulang lewat ke rumah. Sebab itu kalau dapat tawaran, saya kena fikir masak-masak. Takut tak boleh bagi komitmen,” katanya.

Drama popular 7 Hari Mencintaimu 3 bakal ditayangkan pada tahun hadapan, bagaimanapun Saleha berkata dia masih berkira-kira untuk membintangi drama berkenaan kerana tidak pasti mampu atau tidak untuk memberikan komitmen.

“Saya tak tahu boleh beri komitmen atau tidak untuk drama tersebut. Saya tahu ini satu drama yang cukup popular dan ramai peminat yang suka dengan watak Mia, namun kena fikir dahulu.

“Suami menyerahkan soal kerjaya sepenuhnya kepada saya. Asalkan saya tahu batas dan pandai membahagi masa, dia okay sahaja. Lagipun saya sendiri sudah memperlahankan kerjaya sebagai pelakon,” katanya.

Ditanya mengenai soal zuriat, Siti Saleha berkata dia menyerahkan rezeki zuriat kepada Allah, namun dia tidak merancang serta terbuka jika diberi rezeki untuk menimang cahaya mata.


Elizad Mulakan Suntikan Pertama IVF, Suami Belajar Cara Suntik Di Rumah

Sekian lama merancang untuk melakukan rawatan kesuburan In vitro fertilisation (IVF) setelah beberapa kali tertangguh kerana urusan kerja akhirnya Siti Elizad menjalani suntikan pertama untuk rawatan tersebut.

Menerusi perkongsian di Instagram, Elizad berkata doktor turut mengajar suaminya Shamsul Baharin Rahman cara memberi suntikan di bahagian perut yang perlu dilakukan di rumah.

Bismillahhirrahmanirrahim ?? . My very 1st day injection for IVF . Hari ni check darah . Sambil tu Doctor & nurse ajar husband cara nak inject dekat bahagian perut . ? Jadi hari ni hari pertama kami . Dah mula proses cucuk2 sendiri dekat rumah sendiri , doakan kami ya ?? . Inshaallah jumpa Doctor lagi 2 weeks time . Thank You Doctor Azlin @sophea_fertility . ( yg tya tentang harga , i xde jawapan . Sbb masalah kita semua lain2 ya ? . Cuma apa i boleh rekemen harga berpatutan & Doctor , nurse semua sgt friendly . Boleh call & DM @sophea_fertility terus mereka ya . ? 0376228622 P/s : “ ssh nya nak dapat awak ni ANAK “ ? . Harap2 awak tgk lah video & gambar2 mcm mana struggle nya nak dpt kan awak . ? Ya Allah perkenankan lah doa ku yg satu ni , juga buat mereka yg ttc seperti saya . ?????? #elizadivfjourney

A post shared by  ELIZAD SHARIFUDDIN (@elizadsharifuddin) on Oct 6, 2020 at 8:51pm PDT

“Bismillahhirrahmanirrahim . Hari pertama suntikan untuk IVF. Hari ni check darah. Sambil tu doktor dan dan nurse ajar suami cara nak suntik dekat bahagian perut.

“Jadi hari ni hari pertama kami. Dah mula proses cucuk-cucuk sendiri dekat rumah sendiri, doakan kami ya,” tulisnya.

Dalam entri tersebut, Elizad berkata bukan mudah untuk mendapatkan anak apabila perlu melalui pelbagai proses. Ujarnya, dua memuat naik video dan gambar proses rawatan supaya anaknya menyedari betapa sukarnya proses mendapat cahaya mata.

“Susahnya nak dapat awak ni anak . Harap awak tengok lah video dan gambar-gambar macam mana ’struggle’ saya nak dapatkan ‘awak’. Ya Allah perkenankan lah doa ku yang satu ni , juga buat mereka yg senasib dengan saya,” luahnya.

Terdahulu, Elizad mendedahkan dia  mengambil keputusan untuk melalui proses IVF selepas 5 tahun mencuba mendapatkan zuriat. Elizad dan suami, Shamsul Baharin Rahman sudah mendirikan rumah tangga pada 2015.


Tayang Gambar Bedah Bibir, Zarina Anjoulie Tutup Ruangan Komen

Sejak semalam hangat diperkatakan mengenai pelakon sensasi Zarina Anjoulie apabila dia memuat naik fotonya memaparkan keadaan bibirnya yang baru melakukan pembedahan di sebuah klinik pembedahan kecantikan.

Menerusi perkongsian itu, Zarina atau lebih mesra dipanggil Anju memaklumkan dia melakukan ‘sesuatu’ kepada bibirnya dan akan berkongsi lebih lanjut mengenai proses yang dijalaninya.

Jelas kelihatan kesan garisan darah di bibir bahagian atas tanpa menjelaskan apa yang telah terjadi terhadap bibirnya. Perkara itu menimbulkan rasa kurang senang netizen yang mempertikaikan tindakannya itu yang dianggap mengubah ciptaan Tuhan.

Namun ada juga yang berpendapat mungkin Anju mempunyai masalah dengan bibirnya yang menyebabkan dia perlu melakukan pembedahan itu.

Bagaimanapun, hasil tinjauan mendapati semua komen yang ditinggalkan netizen sudah tiada pada awal pagi tadi ebrikutan Anju telah menutup ruangan komen perkongsian tersebut. Apa pun kita nantikan sahaja penjelasan daripada Anju.


Kewangan Terjejas Sebab COVID-19? ‘Bangkit Wanita’ Seru Wanita Tambah Duit Poket

Macam yang ramai tahu, bila negara kita dan seluruh dunia dilanda wabak pandemik, COVID-19, ramai yang terjejas dari segi perjalanan kehidupan seharian dan ekonomi keluarga pun mula merosot.

Paling tragis, bila ada yang terpaksa diberhentikan kerja oleh majikan, ada yang terpaksa tutup perniagaan akibat terjejas teruk dan ada juga yang kehilangan tempat bergantung. Situasi ini telah menyebabkan begitu banyak kehidupan yang terhenti seketika sepanjang PKP tempoh hari. Walaupun sekarang kita dalam tempoh PKPP, but still ada beberapa SOP yang kita kena patuhi.

Noir faham dan begitu prihatin di atas situasi ini, dan mereka percaya sekiranya setiap wanita percayakan proses yang telah team Noir hadapi dan lalui, pasti ramai yang boleh bangkit dari cabaran dan halangan yang menghimpit ini.

Untuk info anda, NOIR Health & Beauty Sdn Bhd yang diasaskan oleh Eriyca Baiduri, atau lebih dikenali sebagai Madammu adalah syarikat yang berjaya mengetengahkan produk-produk kecantikan yang halal dan premium secara meluas ke seluruh negara.

Noir juga antara produk kecantikan tempatan yang telah bertapak lebih lama dalam menembusi industri kecantikan ke luar negara seperti Indonesia, Singapura, Brunei, Australia dan juga Dubai. Dan Noir terus meningkatkan kekuatan jenamanya dalam mempromosikan produk kecantikan halal dan premium ke seluruh dunia! Fuh, hebat gais…

Formulasi produk Noir ini jugak menekankan pada kepentingan dari segi vegan, tiada ujikaji ke atas haiwan dan mewujudkan kesedaran dalam kelestarian untuk berkembang dan sekaligus untuk memelihara kualiti dan formulasi untuk pengguna setia mereka.

Okay selepas masalah yang ramai alami ketika wabak pandemik ni menyerang kita, Noir nak ambil peluang ini untuk bantu anda terutamanya wanita dengan mewujudkan Bangkit Wanita!

Bangkit Wanita adalah salah satu PLATFORM dari Noir untuk membantu wanita untuk lebih yakin dan berjaya bertindak lebih berani untuk mengubah taraf kehidupan sedia ada.

Webinar ini menampilkan founder Noir, Madammu, dalam berkongsi perjalanan beliau dalam bisnes kecantikan. Bangkitkan kuasa wanita. Ketahui formula kejayaan MADAMMU!

Kalau anda nak tahu, Madammu ni mempunyai minat yang begitu mendalam dalam kecantikan dan penjagaan kulit. Bersemangat dan sentiasa konsisten dalam berkongsi tips kecantikan telah membawanya ke dalam perniagaan kesihatan dan kecantikan ini.

Asalnya hanya berkongsi tips kecantikan di media sosial sahaja, sampaikan terjadi fenomena dalam industri kecantikan tempatan. Disebabkan keterampilan dan pengetahuan Madammu dalam menyampaikan tip-tip tentang kecantikan, terutamanya penjagaan kulit telah memberikan ilham kepada para pengikutnya untuk tampil cantik dan mencapai kulit wajah yang sihat dan berseri.

Haa..dan disebabkan inilah, Madammu menghasilkan produk penjagaan kulit yang halal dan premium yang paling ideal untuk setiap orang, Noir.

Webinar ini diwujudkan khas untuk anda terutamanya wanita yang nak cari duit poket lebih. Anda boleh tengok list di bawah ni, dan faham dengan mendalam kenapa Noir nak bantu anda!

Inilah masanya untuk anda berusaha demi merealisasikan impian melalui hasil usaha diri sendiri. Bukan itu sahaja, sudah tiba masanya untuk mempunyai simpanan sama ada untuk kegunaan sendiri mahupun keluarga. Inilah masanya untuk membalas jasa yang telah dicurahkan oleh kedua ibu bapa. #BangkitWanita

Marilah melaburkan masa, tenaga dan harta untuk memperbaiki taraf kehidupan ke arah yang lebih baik! Anda sebagai wanita juga boleh menjadi penyumbang dan berikan kehidupan yang lebih baik dan selesa untuk keluarga, terutamanya anak anak. Sebagai seorang isteri dan juga ibu, inilah pengorbanannya. #BangkitWanita

Siapa yang inginkan masa depan yang lebih cerah dan terjamin? Siapa yang tak inginkan gaya hidup yang diidamkan? Sama ada untuk mengumpul hara mahupun menikmati percutian impian, ini semua bergantung pada #BangkitWanita.

Sampai bila kita nak biarkan orang lain yang tentukan corak kehidupan anda? Sudah tiba masanya untuk anda corak kehidupan sendiri, bak kata pepatah be your own boss. Cabar diri dan lihat sejauh mana anda boleh melangkah kerana inilah masanya untuk #BangkitWanita.

Gagal dalam kehidupan, itu perkara biasa. Yang menjadi luar biasa adalah apabila anda bangkit dari kegagalan itu! #BangkitWanita sebagai salah satu platform untuk memulakan kerjaya. #BangkitWanita pasti berjaya ke menara gading demi untuk masa depan yang lebih cerah.

Amacam? Berapi tak? Bersemangat kan, kenapa nak ambil masa yang lama untuk ubah hidup anda, sedangkan peluang macam ni dah ada depan mata.

Sebenarnya Noir melancarkan pakej-pakej menarik untuk membolehkan ramai wanita untuk bangkit berubah dengan menyertai team Noir.

Pelancaran pakej sebagai Noir Entrepreneur dengan modal serendah RM550 sahaja. Noir nak pasakkan matlamat yang tinggi menjelang tahun 2021 untk menghasilkan seramai 1,000 Noir Entrepreneur yang menjana pendapatan lebih RM10,000 secara bulanan!

Di samping itu, buat pertama kalinya juga, Noir memperkenalkan program keusahawanan baru di bawahnya, iaitu Noir Mobile. Bermodalkan hanya dengan pembelian satu unit UV White Foundation dapat melayakkan menjadi sebahagian daripada keluarga Noir yang kini semakin berjaya.

Sasaran Noir untuk melahirkan seramai 10,000 Noir Mobile sehingga penghujung tahun 2020, dengan pendapatan bulanan konsisten lebih daripada RM1,000. Wahh, bestnya!

Buat anda yang tak tahu, sejak penubuhan Noir pada 3 tahun yang lepas, Noir telah membantu lebih 2,000 wanita dalam mengubah dan menambahbaik kehidupan masing-masing. Begitu ramai di kalangan team Noir yang telah berjaya walaupun kebanyakan daripada mereka suri rumah dan tiada pengalaman dalam bidang keusahawanan.

Berkat daya usaha mereka sendiri untuk bangkit untuk ubah hidup, bimbingan daripada pengasas Noir, Madammu, yang sentiasa memberikan sokongan dan strategi pemasaran Noir yang menyeluruh dari segi dalam talian dan luar talian, Noir telah melahirkan beautypreneurs yang berjaya menjana pendapatan antara 5-6 angka secara konsisten setiap bulan. Fuhh, gila gais. So jangan jadikan alasan untuk tidak bertindak sekarang okay!

Ramai yang telah merealisasikan impian masing-masing dalam membantu keluarga dari kesusahan dan kesempitan, sehingga ada yang mampu memiliki kereta dan rumah idaman. Jadi anda bila lagi? Jangan hanya mengharapkan gaji sejemput suami anda itu, tapi sama-sama bantu suami demi kehidupan yang lebih baik di masa hadapan!

Okay kalau anda betul-betul nak ubah hidup, anda boleh terus ke FB Noir Health & Beauty HQ ataupun layari laman web www.noirbusiness.com.my untuk maklumat lanjut.


Pelaksanaan Pakej PRIHATIN & PENJANA Dijalankan Secara Telus Dan Terbuka

Kesungguhan dan komitmen Kerajaan dalam memastikan status pencapaian Pakej Rangsangan Ekonomi Prihatin Rakyat (PRIHATIN), PRIHATIN PKS+, Pelan Jana Semula Ekonomi Negara (PENJANA) dan KITA PRIHATIN dijalankan serta dilaporkan dengan secara telus dan terbuka.

Dalam ucapan Menteri Kewangan, YB Tengku Dato’ Sri Zafrul Tengku Abdul Aziz, melalui Laporan Laksana ini juga membolehkan Kerajaan memberi maklumbalas berhubung isu-isu berbangkit dalam usaha menangani kesan wabak COVID-19 terhadap kelangsungan Malaysia secara amnya.

Pada tahap pencapaian keseluruhan semasa, berikut merupakan tahap pencapaian keseluruhan semasa bagi pakej PRIHATIN:

a. Bagi pemberian tunai secara one-off – seperti bantuan kepada pelajar IPT, BPN, BSH, pemandu ehailing dan teksi, pesara kerajaan, dan lain-lain – yang melibatkan pembayaran sebanyak RM14.7 bilion, tahap pencapaian pelaksanaan adalah pada kadar yang tinggi iaitu 94%; dan

b. Bagi inisiatif yang melibatkan pelaksanaan dalam jangka masa antara 3 hingga 6 bulan pula – seperti diskaun bil elektrik, subsidi upah (asal), moratorium, eCAP KSWP dan lain-lain – yang melibatkan penyaluran RM108 bilion, pelaksanaan adalah mengikut jadual pada tahap 85%.

a. Bagi pemberian tunai secara one-off – seperti e-Penjana, bantuan kepada golongan terjejas, geran secara one-off kepada pengendali taska dan tadika yang berdaftar dan lain-lain – yang melibatkan pembayaran sebanyak RM647 juta tahap pencapaian pelaksanaan adalah pada kadar yang tinggi iaitu 68%; Dan

b. Bagi inisiatif yang melibatkan pelaksanaan dalam jangka masa antara 3 hingga 6 bulan pula – seperti lanjutan subsidi upah (asal), My30, PEKA B40, Shop Malaysia online dan lain-lain – yang melibatkan penyaluran sebanyak RM4.27 bilion, pelaksanaan adalah mengikut jadual pada tahap 43%. Ini adalah tahap yang memberangsangkan memandangkan inisiatif-inisiatif PENJANA telah mula dilaksanakan secara berfasa antara bulan Jun dan September.

Melalui unit LAKSANA, Kerajaan akan terus memantau pelaksanaan kesemua pakej rangsangan ekonomi yang telah diumumkan dan bekerja rapat dengan agensi pelaksana dalam memastikan bantuan sampai dengan cepat dan efektif, ini termasuk pakej KITA PRIHATIN yang diumumkan baru-baru ini.

Di bawah PENJANA (Pelan Jana Semula Ekonomi Negara), inisiatif-inisiatif telah dikategorikan kepada tiga matlamat utama iaitu Memperkasakan Rakyat, Melonjakkan Perniagaan dan Merangsang Ekonomi.

Skim ini untuk Kumpulan B40 (PEKA B40) yang dikawal selia oleh Kementerian Kesihatan Malaysia (KKM). Mereka yang layak iaitu penerima Bantuan Sara Hidup (BSH) dan pasangannya yang berdaftar dan berumur 40 tahun dan ke atas akan dibiayai sepenuhnya oleh Kerajaan untuk melakukan saringan kesihatan di klinik-klinik yang berdaftar dengan PEKA B40.

Melalui skim ini, penekanan diberikan bagi menampung keperluan kesihatan seperti pengesanan awal untuk penyakit tidak berjangkit. Pemohon yang layak bakal menerima manfaat lain daripada skim ini yang terdiri dari bantuan alat perubatan, insentif melengkapkan rawatan kanser dan insentif tambang pengangkutan.

Bagi menggalakkan pusat asuhan kanak-kanak membuat peralihan ke arah amalan Standard Operating Procedures (SOP) norma baharu dan pengiktirafan premis, geran secara one-off yang bernilai sehingga RM5,000 disalurkan kepada setiap pengendali taska dan tadika yang berdaftar di bawah Kementerian Pembangunan Wanita, Keluarga dan Masyarakat (KPWKM) dan Kementerian Pendidikan Malaysia (KPM).

Selain itu, insentif untuk melatih pengasuh baharu turut disediakan bagi penjagaan kanak-kanak dan kursus pendidikan awal di bawah KPWKM.

Bantuan bagi PSU di bawah PRIHATIN diberikan kepada majikan untuk tempoh 3 bulan bermula April sehingga Jun. Di bawah Pakej PENJANA, bantuan ini telah dilanjutkan selama 3 bulan lagi bermula Julai sehingga September 2020 yang menjadikan PSU berjumlah 6 bulan secara keseluruhan. Terkini, PSU telah diputus untuk dilanjutkan lagi di antara 3 hingga 6 bulan di bawah pakej KITA PRIHATIN.

Program Insentif Pengambilan Pekerja dan Bantuan Latihan dengan peruntukan sebanyak RM1.5 bilion. Secara keseluruhannya seramai 43,998 pekerja telah berjaya mendapat pekerjaan melalui program ini. Jumlah ini merangkumi 34,476 orang di bawah umur 40 tahun, 5,456 orang bagi golongan berusia di antara 40 hingga 60 tahun, 284 OKU dan 3,782 perantis.

Sokongan kerajaan bagi membantu mengekalkan pekerjaan serta meringankan bebanan seperti membantu aliran tunai PKS melalui peruntukan di bawah Tabung Bank Negara Malaysia antaranya:

a. Kemudahan Automasi dan Digital PKS (Automation and Digitalisation Facility – ADF) untuk menggalakkan PKS mengautomasikan proses dan mendigitalkan operasi mereka bagi meningkatkan produktiviti dan kecekapan.

b. Kemudahan Agromakanan (Agrofood Facility – AF) dengan peruntukan untuk meningkatkan pengeluaran makanan negara dan eksport. PKS yang layak boleh mendapatkan pembiayaan sehingga RM5 juta dengan tempoh pembiayaan sehingga 8 tahun.

Kerajaan menyediakan bantuan dan menggalakkan PKS serta Syarikat Peringkat Pertengahan (MTC) ke arah pendigitalan operasi dan saluran perdagangan. Ini termasuk peruntukan sebanyak RM100 juta bagi Geran Padanan Pendigitalan PKS dengan kerjasama syarikat telekomunikasi, RM500 juta pembiayaan melalui SME Technology Transformation Fund dan Geran Automasi Pintar berjumlah RM100 juta dengan syarat had maksimum RM1 juta untuk setiap syarikat.

Skim Pemulihan Perniagaan Tekun atau TEKUN Business Recovery Scheme – TBRS). Setakat 25 September 2020, sebanyak RM75.5 juta telah disalurkan dan memanfaatkan 11,383 PKS Mikro.

4. Pembiayaan Mikro Kredit PENJANA di bawah Bank Simpanan Nasional (BSN)

Setakat 25 September 2020, sebanyak RM73.7 juta telah disalurkan dan memanfaatkan 2,007 PKS dan PKS Mikro.

Kerajaan telah memperuntukkan dana berjumlah RM2 bilion dan memberi keutamaan kepada PKS yang belum pernah mendapat pinjaman dari bank sebelum ini.

Bagi memastikan kelangsungan usahawan Bumiputera pula, Kerajaan juga menyediakan program pembiayaan Bumiputera berjumlah RM500 juta untuk disalurkan melalui dua agensi iaitu Perbadanan Usahawan Nasional Berhad (PUNB) dan MARA yang berupa pinjaman modal kerja untuk membantu usahawan Bumiputera yang terjejas, termasuklah sektor pendidikan swasta.

Melalui Kemudahan Pembiayaan Pelancongan PENJANA, Kerajaan memperuntukkan RM1 bilion bagi membantu PKS dalam sektor pelancongan untuk memastikan kelangsungan dan daya saing dalam norma baharu.

Kerajaan telah melancarkan Dana Penjana Nasional pada 27 Ogos 2020 dengan peruntukan RM1.2 bilion khusus kepada sektor modal teroka dan permulaan di Malaysia. Dana Penjana Nasional ini bertujuan untuk memacu pemulihan ekonomi melalui proses pendigitalan perniagaan negara dalam sektor teknologi berimpak tinggi.

Bagi menyokong Sektor Pertanian dan Makanan, Kerajaan telah memperkenalkan Kemudahan Skim AgroMakanan (PENJANA) di bawah Agrobank yang bernilai RM350 juta dengan kadar faedah 3.5% di mana nilai maksimum pembiayaan adalah sebanyak RM50 ribu sehingga 5 tahun.

Pembiayaan ini bertujuan menyediakan bantuan kewangan kepada usahawan Mikro terutamanya komuniti Agro di bawah kategori B40 yang terlibat dengan aktiviti pertanian dan pengeluaran makanan yang terjejas akibat pandemik COVID-19.

Ketiga, permohonan ePenjana telah ditutup pada 24 September 2020 dan tempoh penggunaan kredit RM50 di dalam e-dompet ini telah tamat tempoh pada 30 September 2020.

Sehingga 24 September 2020, 11.15 juta rakyat telah berjaya menerima RM50 dalam e-Dompet mereka dengan jumlah nilai sebanyak RM557.46 juta.

Keempat, Sokongan bagi Sektor Seni, Budaya dan Hiburan. Antara peruntukan yang disediakan adalah sejumlah RM100 juta dalam bentuk pinjaman dengan faedah 3.5% dan RM30 juta geran untuk industri kreatif, acara dan pameran di bawah MyCreative Venture; manakala RM10 juta adalah di bawah CENDANA.

Sehingga 25 September 2020, sebanyak 46 permohonan telah diterima bagi MyCreative Venture bernilai RM34.2 juta dan bagi inisiatif CENDANA pula sebanyak 120 permohonan telah diluluskan bernilai RM439,120. Para penggiat industri kreatif adalah disaran untuk menggunakan peluang kemudahan yang disediakan ini dalam menghasilkan karya-karya mereka.

Pada masa ini, kita sedang berhadapan dengan peningkatan kes-kes harian baharu COVID-19 yang mencecah sehingga tiga digit. Seperti yang dilaporkan Kementerian Kesihatan Malaysia, majoriti kes tertumpu di beberapa kawasan di sekitar Sabah dan Kedah, dan sehubungan itu, tindakan PKP yang diambil oleh Kerajaan adalah secara bersasar.

Pendekatan ini, antara lain, memastikan keseimbangan di antara usaha membendung penularan wabak COVID-19 dan penerusan aktiviti ekonomi. Seperti yang disarankan YAB Perdana Menteri, ekonomi kita perlu terus digerakkan dalam usaha pemulihan serta bagi menjamin kelangsungan hidup rakyat dan kestablian ekonomi negara.

Dalam ulasan isu ekonomi semasa di dalam laporan-laporan LAKSANA sebelum ini, beliau telah mengulas bahawa ekonomi negara sedang melihatkan penambahbaikan dari pelbagai perspektif dan indikator, termasuk penurunan angka pengangguran, peningkatan indeks perdagangan runcit dan borong, peningkatan pelaburan asing langsung, peningkatan produktiviti dalam industri pembuatan dan pembinaan, serta pelbagai lagi.

Antara faktor yang menyumbang kepada pemulihan ekonomi adalah pelaksanaan bantuan dan langkah di bawah PRIHATIN dan PENJANA, tetapi tidak dilupakan, usaha rakyat Malaysia dan peniaga-peniaga yang mematuhi SOP-SOP yang telah ditetapkan. Selagi vaksin belum ditemui, pematuhan kepada SOP adalah penting dalam memastikan kesinambungan urusan harian dan perniagaan.

Kadar pemulihan ekonomi sekarang berada pada landasan yang betul, dan beliau juga berharap momentum pemulihan ini dapat dikekalkan di dalam Belanjawan 2021 yang bakal diumumkan pada bulan November ini.

Ketika perjumpaan beliau bersama pihak berkepentingan pelbagai industri, isu yang sering dibangkitkan adalah sokongan berterusan Kerajaan buat perniagaan, terutamanya PKS, dalam memastikan ketersediaan untuk beroperasi dalam norma baharu serta menjana permintaan daripada pengguna dan pelabur bukan sahaja di dalam tetapi juga di luar negara.

Kerajaan juga telah menerima pelbagai cadangan, dan sedang mempertimbangkan kesemuanya, bagi merangka Belanjawan 2021 yang berpaksikan rakyat, perniagaan dan ekonomi. Ini adalah demi memastikan kesinambungan pendekatan yang selaras dengan Pakej PRIHATIN dan PENJANA. Sesungguhnya, Kerajaan amat serius dalam mengekalkan momentum pemulihan ekonomi pada tahun 2020 dan melonjakkannya pada tahun 2021.


Nabila Huda Sedih Keguguran Buat Kali Kedua

Sudah lama menantikan zuriat kedua, bagaimanapun impian Nabila Huda untuk menimang cahaya mata tidak kesampaian apabila pelakon itu memaklumkan mengalami keguguran kali kedua semalam.

Menerusi perkongsian di Insta Story, Nabila tidak dapat menahan rasa sedih selepas anak yang dinantikan selama ini sekali lagi tidak dapat diselamatkan apabila dia mengalami pendarahan sebelum disahkan keguguran.

“Saya rasa kalian perlu tahu apa yang berlaku pada saya sejak dua hari lepas. Saya keguguran lagi buat kali kedua. Masa pertama kali tahu saya bleeding, saya sangat down. Semalam saya cuba untuk memulihkan semula perasaan itu.

“Apabila doktor sahkan saya hamil, saya sangat teruja tapi pada masa sama paranoid. Saya risau tiba-tiba ‘dia’ tiada atau ‘dia’ jatuh atau ‘dia’ tak ada kat dalam tu (rahim),” katanya.

Meskipun sedih Nabila mengatakan dirinya stabil dan akur dengan ujian tersebut. Bagaimanapun, Nabila berkata dia berasa kasihan pada suaminya yang sudah lama menantikan cahaya mata.

“Tapi saya percaya, tak ada rezeki lagi. Saya cuma kasihan pada suami saya. Lama dia tunggu. Kenapa susah sangat? Bila kita nak sangat, teringin sangat,” katanya.

Nabila mendirikan rumah tangga bersama Mohd Izwan pada Disember 2015. Nabila pernah mengalami keguguran pada April tahun lalu. Menerusi perkahwinan terdahulu, Nabila dikurniakan anak perempuan Keisha Laila kini berusia 10 tahun.


Anda Takkan Sesat Bersama HUAWEI WATCH GT 2 Pro Dengan Ciri ‘Special Route Back’ Ini!

OMG! Serius cakap, kami sangat-sangat excited apabila HUAWEI Malaysia memperkenalkan HUAWEI WATCH GT 2 Pro  baru ni. Mana taknya, jam tangan pintar terbaru dari HUAWEI dengan harga RM1,199 ini dilengkapi dengan reka bentuk premium, sesuai untuk bersukan serta boleh pantau kesihatan anda, sesuai sangat untuk anda yang urban explorers!

Yang paling best, Smartwatch ini diperkenalkan bersama FreeBuds Pro dan MatePad T 10s, yang masing-masing berharga RM699 dan RM999! Gais, semuanya akan tiba di semua HUAWEI Experience Stores (HES) dan online HUAWEI Store pada 10 Oktober ini!

HUAWEI WATCH GT 2 Pro telah direka dan diprogramkan dengan tahap tertinggi penjagaan dari segi bahan premium yang digunakan. Bukan itu jer, ia juga mempunyai ciri pintar dan mod untuk advanced workout.

Berkaca safir, bingkai titanium dan bahagian belakang seramik adalah bahan yang digunakan untuk rekaan jam pintar ini bagi memastikan kualiti dan ketahanan terbaik. Dengan OneHop Share, anda juga boleh nikmati kemudahan utama dalam memindahkan foto dari galeri telefon pintar anda ke jam pintar anda. Wow!

Jam pintar ini juga menyokong pengecasan tanpa wayar dengan jangka hayat bateri sehingga 2 minggu dan anda juga dapat meneroka mod sukan terbaru HUAWEI seperti golf dan ski, di antara 100 mod workout yang sesuai dengan gaya hidup anda.

Cuba bayangkan anda sorang-sorang pergi sendiri ke tempat yang tidak pernah anda pergi. Seram bhai! Tapi jangan risau dengan Route Back Feature dari jam tangan pintar anda ni. Anda dah bawak dia pun dah cukup!

Dengan ciri Route Back Feature pada HUAWEI WATCH GT 2 Pro, jam tangan anda dapat menjejaki jalan anda tanpa menggunakan sambungan internet pun. Ada GPS tracker yang membolehkan anda untuk menjejaki semula perjalanan anda tanpa hilang di dalam hutan.

HUAWEI WATCH GT 2 Pro berfungsi sebagai outdoor expert. Ini kerana ia dilengkapi dengan info mengenai waktu, matahari terbit dan terbenam untuk membantu anda tidak leka dengan masa yang berlalu. Kini anda boleh terus mendaki gunung tanpa rasa risau pun untuk menikmati pemandangan yang indah dan berpeluang untuk bergambar!

Setiap kali anda bersenam, HUAWEI WATCH GT2 Pro akan sentiasa berada di sisi anda. Umpama menjadi ‘bff’ kepada anda, jam pintar ini akan sentiasa membantu anda dan mengingatkan anda untuk bersenam.

Kalau anda nak berlari ke tahap seterusnya tapi tak tahu nak bermula dari mana, jangan risau, jam tangan pintar ni dah ada 10 jenis larian yang dirancang secara saintifik dan profesional untuk menunjukkan anda ke arah yang betul.

Sekiranya ia mendapati diri anda ‘diam’ dalam jangka masa yang lama, ia mempunyai fungsi getaran untuk mengingatkan anda untuk sentiasa bergerak. Apa pun aktiviti pilihan anda, WATCH GT 2 Pro dilengkapi dengan lebih daripada 100 mod latihan yang berbeza sebagai standard untuk membantu anda memantau diri sendiri termasuk mod berenang, berbasikal, mendaki atau yoga dan kini juga mempunyai mod ski dan mod golf.

Untuk menjadi Pro, anda perlu tahu lebih banyak mengenai kesihatan anda. Ini bermaksud bukan sahaja degupan jantung anda, tetapi tahap tekanan anda, kualiti tidur dan tahap oksigen darah juga. Ini semua petunjuk penting untuk membantu anda membina versi diri anda yang lebih baik dan WATCH GT 2 Pro akan membantu anda memantau mereka dengan tepat.

Jam tangan pintar ini juga akan memberitahu anda jika degupan jantung anda menjadi terlalu tinggi atau terlalu rendah dan memberi anda latihan pernafasan selama satu minit jika anda rasa letih. HUAWEI WATCH GT 2 Pro membolehkan pengguna lebih proaktif dalam menguruskan kesihatan anda.

Dalam kehidupan seharian kita, gejala biasa seperti keletihan, pening, dan degupan jantung yang cepat sering disebabkan oleh kurang tidur. Walau bagaimanapun, dalam banyak kes, tahap SpO2 rendah adalah sebab utama di sebalik keadaan ini.

Terima kasih kepada kejayaan teknologi HUAWEI TruSeen™ 4.0+, HUAWEI WATCH GT2 Pro dibina dengan algoritma yang siap untuk menganalisis tahap SpO2 anda, menjadikannya yang pertama menyokong pemantauan sepanjang masa untuk menjaga kesihatan anda .

Di HUAWEI, pasti ada satu yang sesuai untuk anda. HUAWEI telah melancarkan rangkaian produk yang sangat berpatutan seperti HUAWEI FreeLace Pro, FreeBuds 3i dan WATCH FIT. Bukan itu sahaja, tetapi HUAWEI juga telah memperkenalkan HUAWEI WATCH GT 2e awal tahun ini, smartwatch dengan harga yang berbaloi untuk memenuhi semua keperluan gaya hidup aktif anda.

Untuk Perfect 10.10 Sales yang akan datang, selain daripada fon telinga, HUAWEI juga akan membawakan FreeBuds Pro dan MatePad T 10s.

HUAWEI FreeBuds Pro terbaharu ini menawarkan pengalaman audio yang hebat dengan suara, gaya, keselesaan, dan pembatalan bunyi yang luar biasa, dengan ciri pintar untuk boot.

HUAWEI FreeBuds Pro menampilkan fon telinga TWS yang membatalkan bunyi dinamik pintar pertama di dunia. Ia juga dilengkapi dengan fon telinga Bluetooth dwi-antena pertama di dunia untuk memastikan sambungan Bluetooth yang stabil.

Sebilangan besar ciri pintar lain meningkatkan lagi pengalaman anda, menjadikan HUAWEI FreeBuds Pro senang digunakan. Mod Kesedaran dan Mod Suara[1] menggunakan kedua-dua mikrofon untuk membantu anda mendengar dunia luar ketika melintas jalan atau berbual.

*[1] Pengguna boleh memuat turun aplikasi Huawei AI Life dan menghidupkan Mod Kesedaran dan Mod Suara. Pengguna telefon pintar Huawei boleh memuat turun aplikasi HUAWEI AI Life di Galeri Aplikasi HUAWEI, dan pengguna Android lain dapat merujuk pada “Panduan Pantas” di kotak paket dan memindai kod QR untuk memuat turun. Aplikasi HUAWEI AI Life pada masa ini tidak menyokong peranti iOS dan Windows.

Anda yang mencari tablet yang mempunyai reka bentuknya yang canggih, HUAWEI MatePad T 10s. adalah ‘jodoh’ anda kerana ia memberikan Paparan HD Penuh 10.1 inci.

Bersedialah untuk ‘pesta akustik’ dengan sistem pembesar suara ganda amplitud tinggi yang diselaraskan oleh Harman Kardon yang menjanjikan perincian audio yang sangat ‘wow’!

Dengan Keselesaan Mata yang diperakui oleh TÜV Rheinland[2] untuk mengurangkan cahaya biru yang berbahaya[3] , tablet ini menawarkan keselesaan mata yang lebih baik untuk kegunaan harian anda. Anda boleh memilih mod eBook untuk pengalaman yang menyeronokkan dekat dengan membaca buku.

HUAWEI FreeBuds Pro, WATCH GT 2 Pro dan MatePad T 10s akan berada dalam semua HUAWEI Experience Stores di seluruh negara dan dalam talian di HUAWEI Store bermula 10 Oktober. Maklumat produk terdapat dalam jadual di bawah:

*[2] Keadaan ujian untuk pensijilan TÜV Rheinland adalah: Apabila mod selesa mata diaktifkan, tablet lulus ujian cahaya biru rendah Rheinland (tidak termasuk penyesuaian suhu warna).
[3] Bukan untuk kegunaan perubatan.
[4] Silver Frost terdapat dalam jumlah terhad.
[5] Sementara stok masih ada.
[6] Sementara stok masih ada.
[7] Sementara stok masih ada.

Bermula 5 Oktober, anda boleh menebus RM100 instant rebat kod kupon untuk HUAWEI FreeBuds Pro dan WATCH GT 2 Pro melalui Member Center Rewards. Ini kod instant rebat yang hanya akan digunakan untuk 10 atau 11 Oktober dan di HUAWEI Experience Stores (HES) terpilih, sementara stok masih ada.

Teruja tak? Untuk maklumat lebih lanjut mengenai produk terbaru HUAWEI, nantikan di halaman Facebook HUAWEI.


Nadia Brian Enggan Komen Dakwaan Curang Dengan Dua Lelaki

Sedang hangat diperkatakan mengenai pergolakan rumah tangga pelakon Nadia Brian, suaminya Muizz Nasruddin membuat pendedahan mengejutkan mendakwa isterinya berlaku curang dan sudah tiga bulan tidak tinggal sebumbung.

Dalam pada itu, Nadia yang dihubungi enggan membuka aib mana-mana pihak berhubung masalah rumah tangganya dengan suaminya kerana baginya ia terlalu peribadi untuk dikongsikan.

“Saya mohon doakan yang baik-baik buat kami. Saya tidak suka berkongsi hal peribadi di media sosial. Apa yang Muizz nak cakap, tak apalah. Kami berkahwin belum sampai setahun dan proses kami kenal pun tak lama seperti pasangan lain.

“Ibu saya juga ada pesan supaya tidak mengaibkan sesiapa. Saya tak nak ulas panjang sebab isu ini terlalu peribadi, bimbang timbul fitnah,” katanya kepada Harian Metro.

Kata Nadia lagi, masalah rumah tangga mereka bukan isu penting yang perlu diberi perhatian, sebaliknya fokus harus diberikan kepada peningkatan mendadak kes Covid-19 di negara ketika ini.

“Isu babitkan saya ini hanyalah masalah kecil, namun apa yang lebih penting adalah isu-isu dunia yang berlaku ketika ini.

“Sekarang ini masalah yang paling membimbangkan kita adalah kes positif Covid-19 yang semakin meningkat. Saya mohon kita semua untuk menjaga penjarakan fizikal dan cuba hentikan penyebaran virus ini,” katanya.

Terdahulu, Muizz mendakwa Nadia bukan curang dengan seorang tetapi dua lelaki. Dakwanya lagi, dia turut mempunyai bukti video kecurangan isterinya itu.


“Saya Bukan Bodoh, 10 Peluang Pun Saya Akan Bagi”

Kembali rujuk dengan suaminya meskipun berdepan pelbagai ujian rumah tangga, bukan mudah untuk Bella Astillah membuka cerita yang terbuku dalam hatinya. Meskipun dilabel perempuan bodoh, Bella enggan melayan persepsi negatif netizen.

Hanya mahukan kebahagiaan, Bella berkata dia berani mengambil risiko melangkah kembali ke alam rumahtangga bersama Aliff Aziz. Bukan kerana dirinya bodoh, tetapi baginya setiap manusia melakukan kesilapan.

BACA: Walaupun Masuk Penjara, Bella Astillah Tetap Bangga Dengan Aliff Aziz

“Mungkin ketika itu, orang terkejut bila rujuk kembali dengan Aliff. Saya bagi peluang untuk dia belajar daripada kesilapan. Tetapi ramai yang tidak suka dan mula panggil saya bodoh, perempuan gila dan macam-macam.

“Siapa saya nak hukum dia? Ini kehidupan saya, semua ditanggung sendiri. Biarlah 10 peluang sekalipun saya bagi, risiko itu bahu ini yang tanggung beban. Apa pun kesilapan dia, saya yang terima buruk baik,” katanya membuka bicara.

Mengakui sebelum ini ada rakan yang mahu dia mencari lelaki lain selain Aliff, bagaimanapun Bella berkata dia mengalah dan akan terus berdoa agar suaminya itu akan berubah menjadi insan yang lebih baik.

“Kita tak boleh bandingkan hidup masing-masing. Ada yang cakap, dalam dunia ini ramai lagi lelaki baik, tetapi saya tanya diri sendiri, siapa boleh jamin kebahagian kita? Bukankah itu kerja Tuhan?

“Saya hanya mampu tawakal dan memohon agar Allah permudah usaha Aliff untuk menjadi suami dan bapa yang baik. Lain orang lain pendapat. Saya tak boleh paksa diri untuk lelaki lain.

“Mungkin dia bukan lelaki terbaik di mata orang lain, tetapi untuk saya, dia adalah suami dan bapa yang mampu pikul tanggungjawab itu. Setiap orang buat silap, asalkan dia mahu belajar daripada itu saya bersyukur,” katanya.

April lalu hangat diperkatakan apabila Bella mengakui sudah pun rujuk semula dengan Aliff ketika dalam tempoh edah. Pasangan itu, pasangan ini mengambil keputusan untuk bercerai pada Mei tahun lalu selepas Aliff beberapa kali kantoi curang.


Fazley Yaakob Gesa Tangguh Sesi Persekolahan

Susulan peningkatan mendadak kes COVID-19 di negara ini ditambah pula dengan beberapa kes dicatatkan melibatkan pelajar sekolah, ia sekaligus mencetuskan kebimbangan di kalangan ibu bapa untuk menghantar anak-anak ke sekolah.

Perkara itu turut disuarakan oleh penyanyi dan cef selebriti Datuk Fazley Yaakob menyarankan kerajaan supaya menangguhkan sesi persekolahan dengan segera kerana bimbang ia mendedahkan risiko kepada pelajar dan guru sekolah.

“Cikgu-cikgu dan murid-murid harus mula dicutikan sekolah sebelum terlambat! Anda tak risau ke? Setuju tak apa yang saya sarankan. Dalam diam saya amat yakin ramai ibu bapa bersependapat dengan saya,” katanya.

Menerusi perkongsian di Instagram, Fazley mencadangkan agar sesi persekolahan pelajar sekolah rendah ditangguhkan terlebih dahulu berbanding sekolah menengah yang mempunyai komitmen lebih besar seperti peperiksaan utama.

Perkongsiannya itu mendapat pelbagai reaksi daripada netizen termasuk segelintir guru yang menyokong saranan Fazley supaya pelajar dicutikan manakala guru bekerja seperti biasa.

Bagaimanapun, ada yang tidak bersetuju dengan cadangan tersebut serta menuduh jika pelajar dicutikan cikgu-cikgu akan makan gaji buta dan tiada siapa akan menjaga anak-anak jika ibu bapa keluar bekerja.

Dalam pada itu, Fazley turut membuka ruang undian menerusi Insta Story meminta pandangan umum mengenai cadangannya itu.


Nabila Huda Tolak Ulasan Produk Guna Gambar Tak Senonoh

Sejak kebelakangan ini hangat diperkatakan apabila ada segelintir selebriti memuat naik ulasan produk atau iklan memaparkan wanita seksi sekaligus menimbulkan rasa kurang senang netizen di media sosial.

Bagaimanapun Nabila Huda berkata dia lebih selektif dan hanya memilih produk yang bersesuaian yang akan di promosikan di Instagram miliknya. Ujarnya, dia berhak mengawal media sosial miliknya dan tidak mahu memburukkan akaun Instagramnya.

BACA: “Saya Berkemban Bukan Sebab Babak Dalam Lakonan Tapi Cuaca Panas”

“Kalau tengok di Instagram saya, tak banyak reviu sebab saya kawal benda tu. Kita faham orang bisnens tapi dalam hal ini lebih baik kalau kita tak terima gambar yang mereka bagi.

“Macam saya kalau orang nak suruh review boleh saja tapi mereka kena ikut cara saya dan tak boleh paksa post gambar yang tak sepatutnya..nampak buruk dekat IG aku nanti!” katanya.

Nabila berkata dia lebih selesa menjadikan media sosial sebagai sebuah platform untuk berkongsi perkembangan peribadi dan karier seninya. Namun, dia bersikap terbuka jika ada yang menjadikan ulasan produk sebagai punca pendapatan.

“Kita faham sesetengah orang guna IG untuk tambah pendapatan dan rezeki. Macam saya cuma nak kongsi kehidupan dan pekerjaan.

“Media sosial ini adalah tempat peminat nak dekat dengan kita, kalau terlalu banyak reviu orang akan bosan. Tapi mungkin ada sesetengah orang jadikan reviu sebagai kerjaya mereka, terpulanglah masing-masing ada pendirian sendiri,” katanya.


Jasmine Suraya Akui Sufian Suhaimi Ada 70 Peratus Ciri Lelaki Idamannya

Sering dikaitkan dengan Sufian Suhaimi, pelakon Jasmine Suraya Chin tertanya-tanya mengapa mengapa dia sering ditanyakan sejauh mana hubungannya dengan penyanyi itu.

Akui senang bersama penyanyi lagu Di Matamu itu, bagaimanapun Jasmine berkata hubungan baik mereka tidak lebih sebagai rakan artis memandangkan mereka turut terlibat sama dalam satu projek telemovie.

“Jujurnya, Sufian seorang lelaki yang sangat ‘sweet’. Saya juga tak pernah menilanya daripada kisah yang berlaku kepadanya sebelum ini.

“Cuma bagi saya kami selesa berkawan baik sejak lebih setahun lalu. Setakat ini kami hanyalah teman rapat saja. Malah saya dan dia jarang berhubung. Kalau ada masa, barulah saling bersembang,” katanya.

Dalam pada itu, Jasmine sejujurnya mengakui Sufian memenuhi 70 peratus kriteria lelaki idaman hatinya. Jasmine menyifatkan Sufian seorang yang baik, mempunyai sikap tidak boros dan bijak menguruskan kewangan.

“70..60 peratus kriteria yang ada pada dia memenuhi ciri-ciri lelaki pilihan saya. Sufian seorang yang cukup merendah diri. Pada masa sama dia cukup bijak menguruskan kewangan, dia tidak mudah boros.

“Bagi saya itu ciri yang sangat penting bagi seorang lelaki. Seorang yang berjimat tapi tak kedekut. Itu yang bagus,” katanya.

Kata Jasmine lagi, dia tidak menolak andai bertemu jodoh dengan lelaki Melayu memandangkan dia pernah menjalin cinta dengan lelaki Melayu sebelum ini. Malah, keluarganya juga tidak meletakkan sebarang syarat dalam mencari jodoh.


Suami Dedah Nadia Brian Curang Dengan Dua Lelaki

Hangat diperkatakan mengenai pergolakan rumah tangga pelakon Nadia Brian apabila suaminya, Muizz Nasruddin memuat naik gambar hitam putih ketika hari bergelar suami berserta status seolah dirinya dikhianati.

Tampil membuka mulut mengenai kemelut rumah tangganya, Muizz mengesahkan mereka masih lagi suami isteri namun tidak lagi tinggal sebumbung sejak tiga bulan lalu. Ujarnya, bukan dia menghalau isterinya keluar namun Nadia enggan untuk kembali.

“Kami masih suami isteri, ketika ini. Cuma, saya dan Nadia sudah tidak tinggal sebumbung sejak hampir tiga bulan lalu.

“Saya tak pernah menghalau Nadia keluar pada dari rumah. Malah, saya berkali-kali mengajak Nadia untuk kembali tinggal bersama. Namun, isteri menolak dan membuat keputusan untuk tinggal di rumah ibunya,” katanya kepada BH Online.

Menjelaskan mengenai luahan hatinya di Instagram itu, Muizz berkata ianya adalah benar bahawa dia dihina dan dianiaya. Katanya dia sudah cuba untuk selesaikan masalah rumah tangga mereka namun Nadia tidak mahu bekerjasama.

“Entri saya dalam IG bukan cerita rekaan. Saya memang dihina, dihalau, dikhianati dan dianiayai. Saya cuba menghubungi ibu dan keluarganya untuk menyelesaikan masalah antara saya dengan Nadia dengan baik. Namun, semuanya hanya sia-sia.

“Saya sedaya upaya mahu menyelamatkan rumah tangga, tetapi Nadia tidak mahu memberi kerjasama,” katanya.

Dalam pada itu, lebih mengecewakan Muizz mendedahkan dia turut menerima bukti video kecurangan Nadia yang dihantar oleh seseorang.

“Nadia bukan curang dengan seorang, tetapi dua lelaki. Saya ada bukti yang cukup. Saya berada dalam posisi yang betul,” dakwanya.

Sementara itu, Nadia yang dihubungi enggan memberikan sebarang komen mengenai perkara itu kerana menganggap isu pergolakan rumah tangga cukup peribadi, selain keadaan pandemik COVID-19.


Ayda Jebat Mohon Kerajaan Buat ‘Lockdown’

Umum mengetahui sebentar tadi Kementerian Kesihatan Malaysia memaklumkan kes positif COVID-19 di Malaysia mencatatkan peningkatan mendadak iaitu sebanyak 691 kes sekaligus menimbulkan kebimbangan di kalangan rakyat.

Meluahkan kerisauan susulan bilangan kes yang tinggi, Ayda Jebat memuat naik status di Instagram miliknya memohon agar kerajaan melaksanakan perintah berkurung ataupun memperketatkan lagi kawalan pergerakan.

“Kalau tak lockdown atau ketatkan SOP, kes meningkat, keluarga dan kawan kawan akan keluar selain bekerja, ke sekolah, pergi makan, jalan-jalan dan sebagainya. Saya risau. Saya sayang family saya dan semua,” tulisnya

Bagaimanapun di ruangan komen, rata-rata netizen tidak bersetuju dengan cadangannya itu memandangkan ramai yang sudah terjejas teruk susulan pelaksanaan PKP yang lalu.

Kata netizen lagi, ianya mungkin tidak memberi masalah kepada pelakon itu namun bagaimana pula dengan rakyat basa yang akan terputus pendapatan jika PKP dilaksanakan semula.

Sehingga kini masih tiada kata putus daripada kerajaan sama ada akan melaksanakan Perintah Kawalan Pergerakan (PKP) semula atau pun tidak.  Apa pun diharap kita terus mematuhi SOP dan diri masing-masing dalam usaha mengekang penularan wabak berkenaan.


Ramai Cerai Sebab Lama Terkurung Bersama, Zul Ariffin Syukur Belum Kahwin

Sebelum ini terlalu sibuk berlakon, Zul Ariffin akui pada awalnya dia gembira sepanjang menjalani tempoh Perintah Kawalan Pergerakan (PKP) kerana dapat berehat panjang dan mempunyai masa untuk diri sendiri.

Bagaimanapun, Zul berkata dia seperti nak gila selepas beberapa minggu duduk di rumah tanpa berbuat apa-apa. Malah, perasaannya membuak-buak untuk bekerja selepas duduk di rumah dalam tempoh yang panjang.

“Saya sangat menjaga privasi. Sejujurnya, saya minta maaf jika mengatakan sangat menantikan momen ini kerana mempunyai masa untuk diri sendiri. Sebelum ini, saya terlalu sibuk berlakon hingga tidak mempunyai masa berehat, apatah lagi jadual penuh hingga tahun depan.

“Awalnya, saya tak terasa bosan biarpun belum pernah tak bekerja hingga tiga bulan. Bagaimanapun, saya terasa seperti nak gila selepas beberapa minggu duduk di rumah tanpa buat apa-apa.

“Saya jadi malas dan berat badan mula bertambah selepas lama berehat. Selama ini, saya sibuk bekerja dan bertemu ramai orang.

“Tetapi, situasi ini pula berbeza, terlalu lama sangat duduk rumah membuatkan fikiran menjadi tepu dan perasaan mahu keluar bekerja semakin membuak-buak,” katanya kepada BH Online.

Dalam pada itu, Zul berkata dia tidak bosan walaupun belum berkahwin malah bersyukur selepas melihat banyak kes perceraian berlaku kerana terlalu lama terkurung bersama.

“Tiada istilah sunyi, malah saya bersyukur masih belum berkahwin. Lihatlah apa yang berlaku kepada kebanyakan pasangan yang sudah berumah tangga apabila terlalu lama terkurung bersama?

“Banyak pula kes perceraian yang berlaku. Situasi ini membuatkan saya lega sebab tidak berkahwin lagi,” katanya.


Pakaian Anak Terlalu Seksi, Che Ta Ditegur Netizen

Sebut sahaja nama anak pelakon Rozita Che Wan iaitu Aaisyah Dhia Rhana, ramai yang suka melihat gelagat comel kanak-kanak kecil itu. Kini berusia lima tahun, Aaisyah dilihat semakin pandai bergaya seperti ibunya.

Bagaimanapun, foto percutian yang dikongsikan oleh Che Ta di Instagram menjadi perhatian ramai apabila rata-rata netizen menegur pakaian anak bongsu pelakon itu yang disifatkan terlalu seksi dan terdedah.

BACA: Macam Anak Dara, Bentuk Badan Che Ta Jadi Idaman Wanita

Menerusi foto yang dikongsikan, Aaisyah dilihat sedang Aaisyah dilihat sedang berbaring di riba ibunya memakai dress berwarna hijau turquoise dan skirt berwarna kuning.

Diruangan komen, netizen menegur supaya Che Ta lebih berhati-hati dalam memilih pakaian anak kerana ianya mungkin mengundang bahaya pada anak lebih-lebih lagi kepada golongan pedofilia.  Kata netizen lagi, teguran yang dibuat adalah untuk kebaikan mereka sekeluarga.

Bagaimanapun, ada netizen mengatakan tiada masalah untuk pakaikan anak seperti itu memandangkan masih kecil lagi tetapi tidak perlu kongsikan di media sosial.


OPPO A93 Dengan 6 Kamera AI Dan Harga Mampu Milik, Patutlah Ayda Jebat Suka Phone Ni

Peminat OPPO mesti excited giler kan apabila OPPO nak keluarkan keluaran baru, OPPO A93 ke pasaran tempatan tidak lama lagi! Kalau tak, takkan lah si Ayda Jebat pun boleh jatuh cinta kan?

Untuk info anda, OPPO A93 kini datang dengan features dan function yang lebih hebat! Serius gais, kalau anda baca habis apa yang kami nak explain kat bawah ni, confirm lepasni terus serbu OPPO.

Bukan satu…bukan dua…tapi ENAM kamera AI Potret ada pada OPPO A93 ini. Jom check out semua kehebatan kamera AI pada peranti ini.

Tengok, cool gila kan gambar Ayda Jebat ni? Dengan algorithm AI pada OPPO A93, fungsi AI Portrait Colour pada telefon pintar ini akan menjadikan background pada gambar anda hitam dan putih, dan mengekalkan warna pada portrait anda.

AI Portrait Colour juga boleh digunakan untuk mengambil gambar portrait lebih dari 3 orang dalam satu shot.

Malam-malam memang susah kalau nak selfie yang cantik melainkan anda ada kamera yang padu! Jangan risau, untuk OPPO A93, selfie anda akan jadi lebih clear walaupun dalam gelap. Macam gambar kat atas ni, clear je kan walaupun selfie waktu malam!

Direka khas dengan low light conditions, OPPO A93 menggabungkan siri AI algorithms termasuklah HDR. Ia akan tangkap dan gabungkan exposure level dalam frame, facial recognition, yang mana kualiti selfie anda akan lebih cantik dan sharp! Selfie anda nanti akan nampak lebih cerah, jelas dan berkualiti pada waktu malam.

Menjadikan gambar waktu malam anda lebih gempak dengan effect bokeh dan mencerahkan gambar yang diambil walaupun dalam gelap. Fuyo…pakai phone je pun dah boleh snap gambar macam pro! Beza kan kalau Off dan On effect AI Night Flare Portrait ni?

Effect bokeh kini boleh digunakan dalam mod gambar ataupun video. Dengan teknologi hebat ini, kamera OPPO A93 akan memproses gambar atau video anda untuk menjadikan setiap subjek dalam gambar atau video anda lagi untuk kelihatan clear dan background akan menjadi blur. So amazing! Macam dalam gambar kat atas ni, anda boleh guna untuk ambil gambar selfie atau wefie, still akan jadi effect bokeh!

Bila anda menggunakan AI Super Clear Portrait ini, setiap details dalam gambar tak akan pernah miss! Walaupun selepas anda ambil gambar blur dan ada beberapa bahagian pada gambar itu tidak jelas, OPPO A93 menggunakan AI facial reconstruction technology untuk mencantikkan semula gambar anda!

Dengan teknologi yang eksklusif, perincian wajah paling tepat sehalus-halus alis pun dapat ditingkatkan atau disusun semula bagi memastikan gambar potret anda lebih jelas.

Anda tengok gambar ni, dah zoom pun masih clear, tak pecah pun! Itulah function Ultra Clear 108MP Image pada kamera OPPO A93 ni. Memang gambar korang akan nampak detail dan clear. Zoom banyak kali pun no problem, still HD!

Ultra-thin dan Ultra-lightweight! Pergh, kalau lihat dari mata kasar, anda boleh tengok bertapa ‘ramping’nya design telefon pintar OPPO kali ini. Dengan hanya berat 164 gram dan ketipisan yang hanya 7.48mm, OPPO A93 dah cukup untuk anda bawak dan masukkan dalam poket kecil anda tanpa ada masalah.

Sekarang ni kan trend bawak beg clutch yang kecil tu, so memang sesuai sangat kalau anda dapatkan OPPO A93 ini. Tak payah nak susah hati dah pasni okay!

Kalau anda nak tahu, sebenarnya bila lagi nipis telefon pintar tu, lagi selesa dan mudah untuk dipegang dan dibawa ke mana-mana. Jadi disebabkan ini, pereka OPPO sahut cabaran untuk design telefon pintar yang menggunakan teknik 220° rounded edge yang pertama dalam industri.

Penampilan sisinya yang nipis juga menjadikan genggaman anda pada telefon pintar ini akan jadi lebih selesa. OPPO A93 ini juga mempunyai paparan Dual Punch-Hole 16.34cm yang mempunyai diameter kamera yang unik yang hanya 3.7mm sahaja. Ia juga menawarkan paparan FHD + Super AMOLED yang menjadikan gambar anda terang dengan piksel yang lebih cerah dan lebih jelas walaupun di bawah cahaya matahari.

Skrin layarnya juga dilengkapi In-Display Fingerprint Unlock 3.0, yang dapat membuka kunci layar dengan cepat dalam masa 0.3 saat sahaja. Fuh, laju!

Dan guess what, warna untuk telefon OPPO A93 ni jugak memang sangat cantik iaitu ada Matte Black dan juga Metallic White!

Buat yang tidak mengetahui, peranti ini dikuasakan oleh pemproses MediaTek Helio P95 dan dihadirkan dengan RAM sebesar 8GB dan storan sebesar 128GB.

Bukan tu je, banyak lagi lah features hebat lain pada OPPO A93 ni yang menjadikannya sebuah peranti yang wajib anda miliki!

Anda mesti stress kan kalau telefon pintar anda lag. Rasa nak marah jer kalau tiba-tiba jadi lembap! Dengan Anti-Lag Algorithm dari OPPO A93 ini, ia dapat detects dan clear kan data yang menyebabkan error, stutters dan tak bergerak seketika ini berkurang! Bukan itu jer, ia juga memudahkan untuk baca dan menaip dalam sistem fail lebih efficient dan laju.

Dengan menggunakan algorithm AI, OPPO A93 mengenalpasti pola tidur anda untuk menentukan waktu anda bangun tidur, dan seterusnya menggunakan 90 minit sebelum waktu tersebut untuk mengecas peranti anda sehingga ke 100%.

Dengan menggunakan teknologi hebat ini, jangka hayat bateri anda akan bertahan jauh lebih lama. Hebat kan?

Bila anda on jer Super Power Saving Mode, ia akan jimatkan bateri saving anda menggunakan mod Late Night Emergency Power yang menukarkan paparan kepada warna hitam putih dan dalam masa yang sama anda boleh tentukan 6 aplikasi yang anda mahukan untuk sentiasa ‘hidup’ walaupun dengan hanya bateri 5% sahaja. OPPO A93 akan sentiasa dalam keadaan standby untuk kegunaan anda.

Pernah tak bila tangan kotor, tapi tak boleh nak angkat telefon? Hah! Untuk OPPO A93 ni, walaupun tangan anda kotor, ataupun basah, anda hanya lambaikan tangan anda 20-50cm dari telefon pintar itu untuk jawab panggilan. Tapi make sure anda aktifkan dulu Air Gesture tu. Jangan pulak tetiba nak lambai sedangkan tak aftifkan mode itu yer. So amacam best tak?

Kami pasti keluaran OPPO A93 kali ini takkan mengecewakan anda. Nah, korang boleh refer pada specification OPPO A93 ni:

Anda dah boleh dapatkannya anda sekarang dengan harga RM1,299 je sehingga 9 Oktober ni, guys! Setiap pembelian yang dilakukan sehingga 9 Oktober ini, anda akan dapat Gift Box OPPO A93 eksklusif yang bernilai RM199 tau. Serius cun hadiah dia, iaitu Bluetooth Speaker dan paying eksklusif OPPO! Memang rare! OPPO A93 boleh didapati di seluruh negara, so anda boleh go check out sekarang dan jadi yang terawal untuk memilikinya.

OPPO A93: https://bit.ly/2Soqc9g
OPPO Brand Store: https://bit.ly/36AVxh8
OPPO Facebook: https://bit.ly/2GHt4v2
OPPO Instagram: https://bit.ly/30BM5qa


“Saya Pernah Kena Lagi Teruk, Orang Kata Muka Saya Macam Pecah Rumah”

Tampil memohon maaf secara terbuka susulan tindakannya yang terlepas kata menyentuh mengenai bentuk badan Sherry Al Hadad ketika konsert akhir Big Stage Ahad lalu, Usop kesal di atas ketelanjuran katanya itu.

Mengakui soal ‘body shaming’ bukanlah sesuatu yang baru buat dirinya, Usop mendedahkan dia juga pernah menjadi mangsa dan dihina kerana para supanya. Namun, dia tidak mudah melatah dan sudah biasa menjadi mangsa ‘face shaming’.

“Niat saya hanya bergurau. Nak kata pasal body shaming, saya pernah kena lagi teruk. Saya pun kadang-kadang terasa juga dengan netizen, bila orang mengata saya mereka tak cakap apa pun.

“Ada juga orang pernah kata, saya ni muka macam tukang kebun tapi nak jadi artis. Lepas tu orang kata pula pasal saya punya gigi. Sebenarnya saya bangga dengan keadaan gigi saya. Buat apa saya nak nak ubah ciptaan tuhan.

“Ada yang sampai gelar saya penyanyi pecah rumah. Kadang-kadang saya kena dengan kawan saya pun ada masa di kampung. Kawan yang kita jumpa selalu pun ada mengata pasal saya.

“Tapi saya dah buktikan dekat mereka saya dah masuk program realiti dan ini yang saya telah capai,” katanya.

Dalam pada itu, penyanyi berasal dari Kedah itu berkata dia akan lebih berhati-hati dalam percakapannya selepas ini terutama sekali ketika bergurau.

“Mungkin selepas ini saya akan lebih berjaga-jaga. Ini pengajaran juga bagi saya. Dari segi percakapan dan perangai InsyaAllah saya akan ubah,” katanya.


Hawa Rizwana Mahu Lelaki Setia, Tak Kisah Kerja Apa

Meskipun baru sahaja berusia 25 tahun, nama pengacara muda Hawa Rizwana kini semakin dikenali ramai dan pantas mendaki tangga populariti. Apabila sudah popular, pasti tidak mampu mengelak jika dikaitkan dengan selebriti popular.

Dikatakan menjalin hubungan istimewa dengan Zizan Razak, Hawa menafikan perkata itu dan menjelaskan dia dan pelawak itu hanya rakan biasa sahaja, malah dia belum terfikir lagi untuk mencari teman lelaki.

“Orang kata saya rapat dengan Zizan… Sebenarnya, tidak betul. Kami hanya berjumpa kerana mempunyai minat dalam sukan basikal.

“Buat masa ini, saya selesa berkawan dengan sesiapa sahaja. Saya tidak terfikir hendak mencari (pasangan), sebab terlalu sibuk dengan karier dan pada masa sama, masih belajar,” katanya kepada BH Online.

Kata Hawa lagi, dia tidak mahu tergesa-gesa mencari cinta dan mahu lebih fokus membina kerjaya sebelum memikirkan soal cinta. Ujarnya, bukan soal tidak mahu mencari pasangan, namun, dia lebih selesa untuk tidak didekati mana-mana jejaka.

Berkongsikan ciri-ciri lelaki yang menarik perhatiannya, Hawa berkata setiap wanita impikan lelaki yang bertanggungjawab dan seorang yang setia.

“Saya meletakkan niat utama untuk bekerja dahulu. Jadi, memang tidak nampak arah itu (mencari teman hidup) lagi,” katanya.

“Saya tidak pernah meletakkan syarat jenis pekerjaan, cuma apa yang penting, dia mesti bertanggungjawab. Dia juga mesti setia dan menerima saya seadanya. Bagi saya, semua wanita ada impian sama,” katanya.


“Bukan Mudah Untuk Bercakap Hal Agama Pada Akhir Zaman Ini”

Sebelum ini pernah dikecam susulan tindakannya yang lantang memberi pandangan serta aktif memberi ceramah agama, Pencetus Ummah (PU) Amin meluahkan rasa syukur kini berjaya menerima Tauliah Mengajar di Wilayah Perseketuan.

Menerusi perkongsian di Instagram, PU Amin turut memuat naik foto surat dan kad tauliah yang diterimanya yang sah digunakan selama tiga tahun bermula 16 Mei sehingga 31 Ogos 2023.

PU Amin berkata dia berharap dapat menjalankan tanggungjawab untuk menyampaikan dakwah dengan baik kerana di akhir zaman ini bukan mudah untuk bercakap mengenai hal agama.

“Alhamdulillah. Nak dapat ni kena temuduga dan tapisan yang sangat hebat. Bukan mudah untuk bercakap hal ehwal agama pada akhir zaman ini. Moga apa yang kita sampaikan mengikut kehendak Allah dan Rasul nya.

“Proses dapat tauliah juga sangat ketat. Maka bila dah diberi kepercayaan oleh pihak berkuasa, perlu kita gunakan dengan sebaik nya. Semoga kita diberi kekuatan untuk meneruskan kerja dakwah di dunia ini,” katanya.

Menerusi surat yang diterima daripada Pejabat Mufti Wilayah Persekutuan, Jabatan Perdana Menteri itu, dia diingatkan agar tidak mengajar atau menyebarkan apa-apa ajaran bertentangan dengan ajaran Ahli Sunnah Wal Jamaah.

Selain itu, PU Amin juga tidak boleh menyentuh apa-apa perkara berhubungan dengan kedaulatan dan kuasa Yang di-Pertuan Agong dan mana-mana raja sebagai ketua agama Islam sesebuah negeri.

Untuk rekod, sebelum ini PU Amin diberi pentauliahan untuk mengajar agama di Negeri Sembilan.


“Kalau Tak Suka Abaikan Saja, Jangan Baca”

Hampir sebulan mendirikan rumah tangga, namun kisah pelakon dan bintang popular Mira Filzah masih lagi hangat diperkatakan ramai. Namun, ada yang kurang senang apabila kisah mengenai pelakon itu seperti tiada kesudahan.

Menerusi Insta Story, Mira menjelaskan bahawa dia tidak meminta perkongsiannya itu dijadikan artikel oleh mana-mana pihak sehingga menyebabkan rasa kurang senang netizen. Ujarnya, apa yang dikongsikannya di media sosial adalah untuk peminat.

BACA: Gigih Cari Resepi Di Internet, Mira Filzah Rajin Masak Demi Suami

“Apa saja yang saya kongsi di IG stories Ask Me Questions adalah cara untuk saya memberitahu dan berkongsi pandangan saya dengan peminat dan pengikut yang baik dengan saya.

“Saya tak pernah ditemubual berhubung soalan yang saya sendiri cipta. Ia tidak adil untuk saya dan Emir apabila orang menilai kami sebab mereka baca beberapa artikel berdasarkan soalan peribadi antara saya dan peminat.

“Tak pernah bermaksud untuk menganggu ruang peribadi anda dengan berita begini ianya diambil dari ruang peribadi saya sendiri,” katanya.

Mira turut memuar naik mesej yang diterima daripada seorang individu yang rasa melauat terhadap perkongsiannya yang dijadika berita di media.

Dalam pada itu, Mira berkata dia tidak menyalahkan pihak media yang mengeluarkan artikel berdasarkan perkongsiannya di media sosial kerana itu merupakan tugas mereka, namun meminta jika tidak suka abaikan sahaja dan tidak perlu baca.

“Kalau tiba-tiba nampak artikel keluar lagi berdasarkan kandungan IG stories saya dan tidak sukakannya, jangan baca, hanya abaikan sahaja. Saya tak minta untuk artikel dikeluarkan. Kalau anda tak suka, jadi tolong abaikan saja,” katanya.


Guna Dana Sendiri, Atu Zero & Isteri Edar PPE Ke Sabah

Kes COVID-19 semakin meningkat di Sabah, pelakon dan pelawak Atu Zero bersama isterinya, Shafeeqa Johari, mengambil inisiatif membekal bantuan peralatan perlindungan diri (PPE) bagi kegunaan petugas barisan hadapan di sana.

Menurut Atu, inisiatif itu sudah dimulakan empat hari lalu itu dibuat selepas mendapat mesej peribadi dari penduduk daerah zon merah yang memerlukan bantuan PPE.

BACA: Dialek Sabah Terlalu Pekat, Atu Zero Akui Susah Dapat Job

“Dengan peningkatan kes serta lokasi sekitar Semporna kini semakin merisaukan, kami terpanggil untuk menyalurkan bantuan mengedar PPE percuma ke sana pula. Sebenarnya, bantuan ini kami sudah jalankan sebelum peningkatan kes jangkitan di Sabah lagi.

“Mulanya bantuan itu kami salurkan ke Hospital Queen Elizabeth, Kota Kinabalu dan Hospital Kudat. Tiba-tiba, kes di sekitar Semporna pula naik. Kami menggunakan inisiatif mengumpul PPE daripada sukarelawan seluruh Malaysia bagi dihantar ke Sabah.

“PPE itu termasuklah sarung kepala, baju, sarung tangan, hampir keseluruhannya set lengkap yang petugas kesihatan hatus pakai. Mulanya, kami cuma salurkan bantuan di Semenanjung tapi selepas itu memutuskan untuk menghantar ke Sabah juga,” katanya.

Pengedaran PPE secara percuma itu sudah di mulakan beberapa bulan lalu ketika PKP lagi dan isterinya menjahit sendiri PPE tersebut serta dibantu oleh beberapa sukarelawan.

“Selagi kami mampu akan buat bantuan ini. Isteri saya sendiri menjahit PPE itu sambil dibantu sukarelawan yang sudi hulurkan khidmat mereka bagi menolongnya.

“Kami lakukan semua ini atas dasar kemanusiaan, meskipun tiada saudara mahu pun kenalan terdekat yang dijangkiti wabak itu. Tapi daripada segi ekonomi, di Kudat sendiri memang sangat merudum dan boleh katakan memberi kesan kepada orang kampung saya,” katanya.


Akui Banyak Lakukan Kesilapan, Aliff Aziz Mahu Mulakan Hidup Baru

Berkongsikan video anaknya, Ayden Adrean yang sangat merindukannya dan mahu ke Singapura untuk bertemu dengannya, Aliff Aziz akui perkara itu membuatkan dirinya berasa sebak dan dia perlu memperbaiki banyak perkara dalam kehidupannya.

Tidak malu mengakui banyak kesilapan yang dilakukan, Aliff berkata sebagai manusia dia tidak terlepas daripada melakukan kesalahan. Namun, dia mahu memperbetulkan segalanya agar ianya tidak memberi kesan pada isteri dan anaknya.

Wifey just sent this video and it's heartbreaking to see how time apart from my children affects them even at this tender age. It puts things into perspective for me to get my life straight. The pandemic is what it is but this goes a lot deeper for me than that. As i know how much straightening i have to do to not let my mistakes and wrongdoings to result in affecting my children and loved ones. I'm not ashamed to be a man and admit i screwed up in life many times over. Yes, i have many flaws to reflect on. But so does every human being. Negativity aside, i have been blessed with so much that i have taken forgranted with. My recent stint has taught me first hand how heavy the consequences are to my family and loved ones as a result of my mindless actions. Daddy apologize for failing to be a great father just yet but know that Daddy is on his track now buddy. You and your baby sister brought new drive for me and i can't wait to see you, Ara and Mummy when all these is over soon. ?? When you hit rock bottom, there's nowhere else but up. Insyaallahuta'ala.

A post shared by  ????? ???? (@iamaliffaziz) on Oct 4, 2020 at 5:12am PDT

“Isteri saya hantar video ini, sangat sedih memikirkan masa yang memisahkan kami dan memberi kesan kepada anak pada usia kecil mereka. Ia mengajar saya untuk memperbetulkan kehidupan, banyak perkara saya perlu perbaiki agar kesalahan saya tidak memberi kesan kepada isteri dan anak.

“Saya tak malu mengakui banyak kesilapan yang telah dilakukan, tapi begitulah setiap kejadian manusia biasa,” tulisnya.

Menerusi perkongsian di Instagram, Aliff memohon maaf kepada anak-anaknya kerana gagal menjadi seorang bapa yang baik dan tidak sabar untuk bertemu dengan kedua anaknya itu.

“Kesalahan saya mengajar, ia telah memberi kesan kepada keluarga dan insan-insan tersayang. Daddy minta maaf sebab gagal jadi bapa yang baik, tetapi Daddy dah berada di landasan yang sepatutnya sekarang.

“Ayden dan adik telah membawa Daddy ke landasan baharu, tak sabar mahu jumpa kamu, Ara dan Mummy bila semua ini berakhir,” tulisnya.

Terdahulu, Aliff telah dijatuhkan hukuman penjara selama dua minggu pada pertengahan September 2020 selepas didapati bersalah mencuri dan berkelakuan tidak sopan di khalayak ramai.


“Saya Janji Akan Jaga Keluarga Awak” – Syifa Melvin

Umum mengetahui, pemain bola sepak kebangsaan Safawi Rashid telah membuat keputusan untuk berhijrah ke Portugal bagi menyertai kelab utama Liga Premier iaitu Portimonense SC.

Keberangkatan pemain skuad Harimau Malaya iaitu Safawi Rashid ke Portugal dari Lapangan Terbang Antarabangsa Kuala Lumpur (KLIA) tempoh hari ditemani ahli keluarga, rakan karib dan teman istimewa, Syifa Melvin.

Terbaru menerusi Twitter, Syifa dilihat memuat naik status ucapan selamat maju jaya buat Safawi serta akan sentiasa mendoakan pemain bola sepak itu. Kata Syifa lagi, dia meminta agar Safawi tidak bimbang kerana dia akan menjaga keluarganya.

Ucapan Syifa itu dibalas oleh Safawi dengan emoji ‘Love’. Safawi kemudian memuat naik status memojon doa yang terbaik dari pengikutnya. Katanya, penghijrahan itu diibaratkan sebagai cabaran dan pengalaman baru buat dirinya.

Syifa dilihat turut memberi reaksi kepada status berkenaan dan sentiasa mendoakan yang terbaik buat Safawi. Terdahulu, Syifa dikatakan menjalin hubungan dengan pemain berusia 23 tahun itu, namun tidak ada sebarang pengesahan rasmi daripada kedua belah pihak.


Ebby Yus Dedah Peminat Wanita Masukkan RM30,491.93 Dalam Akaunnya

Pelakon dan pelawak, Ebby Yus mendedahkan dia pernah menerima bantuan daripada peminatnya yang merupakan seorang wanita dari Singapura ketika menjalani Perintah Kawalan Pergerakan (PKP) pada Mac lalu.

Menurut Ebby, wanita itu memberinya wang tunai sebanyak RM30,491.93. Ebby berkata pada awalnya dia tidak sedia menerima wang berkenaan dan menghubungi wanita berkenaan untuk menolak secara baik.

“Pada awalnya, dia menghubungi pembantu saya dan menyuarakan hasrat untuk memberi sumbangan itu kerana tahu mengenai keadaan kesihatan yang saya alami.

“Ketika itu, kita semua tak dapat bekerja kerana PKP. Jadi, apabila dimaklumkan oleh pembantu, saya sendiri menghubunginya dan menjelaskan bahawa keadaan kesihatan saya sudah kembali pulih.

“Saya katakan pada dia, mohon sumbangkan doa pun sudah mencukupi. Namun, dia mendesak untuk tetap memberikan sumbangan kerana seluruh keluarganya meminati saya,” katanya kepada Harian Metro.

Katanya lagi, dia akui curiga dengan tindakan wanita itu memandangkan sekarang banyak kes ‘scam’. Namun, selepas menyemak akaun bank memang benar wanita berkenaan memasukkan wang.

“Saya rasa sangsi juga kerana takut jika itu adalah ‘scammer’ kerana dia meminta nombor akaun bank. Tapi, bila difikirkan semula, dalam akaun saya pun cuma ada dalam RM40 saja, jadi tak rugi pun kalau saya bagi.

“Tak lama selepas itu, sejumlah wang bernilai SGD10,000 (RM30,491.93) masuk ke dalam akaun saya. Saya macam susah nak percaya, tapi bila diperiksa berkali-kali, memang benar,” katanya.

Dalam pada itu, Ebby menyifatkan individu itu umpama kiriman daripada Allah untuk membantunya. Katanya lagi, sejak hari itu dia dan wanita berkenaan sering berkomunikasi melalui telefon.

“Allah menghantar individu ini, yang bagi saya sangat berhati mulia dan ikhlas. Kalau bukan kerana situasi pandemik sekarang, saya dah ke Singapura untuk bertemu dengannya sekeluarga,” katanya.


Dilabel Bodoh, Nourul Mahu Saman Netizen?

Baru-baru ini hangat diperkatakan apabila penyanyi Nourul Wahab dikecam kerana tersalah fakta mengenai pendapatnya terhadap pembangunan di Kuala Lumpur yang dikatakan terlalu padat sehingga menyebabkan kenaikan kes denggi.

Namun apa yang menjadi perhatian pendapatnya itu disalurkan terhadap menteri yang salah iaitu Datuk Seri Masidi Manjun yang merupakan Menteri Perumahan dan Keraajaan Tempatan bagi negeri Sabah.

Sedar akan kesilapannya itu, Nourul kemudian memuat naik status mengakui kesalahannnya. Namun, masih ada netizen yang berterusan mengkritiknya sehinggakan penyanyi itu mengatakan dia tidak teragak-agak untuk membawa ke pihak pengadilan.

Malah, Nourul turut memuat naik mesej yang dihantar oleh netizen dimana seorang menggelarkannya bodoh manakala seorang lagi memberikan perkataan yang baik-baik terhadapnya.

Dalam pada itu, Nourul mengatakan dia tidak akan menulis lagi mengenai menteri kerana bimbang akan tersalah fakta.


“Saya Berkemban Bukan Sebab Babak Dalam Lakonan Tapi Cuaca Panas”

Baru-baru ini foto berkemban yang dimuat naik oleh pelakon Nabila Huda di Instagram menjadi perhatian ramai. Bagaimanapun, Nabila berkata dia tidak niat mahu mencetuskan kontroversi dengan berkongsikan gambar tersebut.

Ujarnya, dia melihat foto yang diambil ketika menjalani penggambaran di Terengganu mempunyai nilai seni. Kata Nabila lagi, dia bukanlah seorang yang sering menayang tubuh untuk meriah perhatian, malah di ruangan komen tiada siapa mempertikaikan gambar berkenaan.

“Jadi isu ke gambar berkenaan? Saya tak nampak ada yang mempertikaikan gambar ini apabila melihat ruangan komen. Saya kongsi gambar kerana ia cantik dan ada nilai seni. Saya berkemban bukan sebab babak dalam lakonan, tetapi sebab cuaca panas ketika itu.

“Saya sedang menjalani penggambaran di Terengganu, waktu itu. Rumah pula tepi laut. Secara kebetulan, suami, Mohd Izwan Johar merakamkan gambar, jadi saya bergaya sakan sambil menyelitkan bunga di tepi telinga.

“Hasil gambar memang menakjubkan dan pencahayaan, latar belakang dan kain batik yang disarungkan memang cantik.

“Atas faktor itu, saya kongsi dalam laman media sosial. Setakat ini, saya tak nampak pula komen negatif, mungkin netizen tahu saya bukanlah jenis yang suka menunjuk tubuh semata-mata untuk meraih perhatian khalayak. Saya juga bukan sengaja nak cipta kontroversi untuk memuat naik gambar berkemban,” katanya kepada BH Online.

Dalam pada itu, Nabila tidak menafikan ada kemungkinan netizen takut nak komen negatif disebabkan dirinya sering membidas sesiapa sahaja yang mengecam tanpa usul periksa.

“Jika netizen takut baguslah (ketawa). Sebelum ini, jika saya ada menerima mesej peribadi dalam IG, saya akan tanya balik apakah tidak ada kaum keluarga mereka yang berkemban.

“Bagaimanapun, tidaklah selalu saya membidas komen negatif yang dilemparkan kerana saya tahu kebanyakan yang mengecam adalah budak sekolah.

“Sebenarnya, ikut mood saya juga. Jika saya mahukan hiburan berikutan bosan, saya akan cari mana-mana komen negatif yang ditulis dan orang itulah akan menjadi mangsa. Jadi, janganlah mudah untuk memperkotak-katikkan orang dengan komen negatif dan sesuka hati,” katanya.


“Hati Saya Nekad Mahu Berubah, Saya Lakukan Kerana Allah”

Membuat keputusan untuk berhijab pada September lalu, Zara Zya mengakui dia sudah lama memendam hasrat untuk berhijab dan sangat bersyukur apabila niatnya untuk berhijrah itu dipermudahkan.

Enggan berkongsi lanjut mengenai penghijrahannya itu, Zara berkata dia masih dalam proses belajar serta berharap dirinya akan terus istiqamah untuk berhijab dan meminta para peminatnya mendoakan yang baik-baik.

“Saya masih lagi dalam proses belajar. Tiada apa yang nak dikongsikan mengenai perkara ini. Apatah lagi, saya tidak gemar untuk menghebohkannya bagi menarik perhatian.

“Apa yang saya harapkan kini ialah terus istiqamah. Semoga, Allah sentiasa memelihara hati saya untuk kekal berhijab selamanya. Terima kasih juga, doakan yang baik-baik,” katanya kepada Harian Metro.

Memaklumkan dia ada menolak beberapa tawaran drama yang kurang sesuai dengan imej bertudung itu, Zara berkata dia tidak ralat dengan keputusannya itu kerana hatinya nekad mahu berubah manjadi insan lebih baik.

“Hati saya sudah nekad mahu berubah. Jadi, saya lakukannya kerana Allah sudah beri peluang itu. Saya sangat bersyukur dan jauh di sudut hati ini memang sudah sedia sepenuhnya.

“Insya-Allah, saya kini benar-benar inginkan masa depan menjadi lebih baik daripada sebelumnya. Malah, saya tak rasa sayang langsung untuk menjual pakaian lama dimiliki,” katanya.

Kata Zara lagi, dia tidak gentar sekiranya keputusan menutup aurat itu mungkin menjejaskan tawaran lakonan kerana dia percaya bahawa itu rezeki daripada Allah itu datang dalam pelbagai bentuk.


Usop Mohon Maaf Tak Sengaja Body Shaming Sherry Alhadad

Dalam keterujaan menyaksikan akhir Big Stage 2020 tadi, berlaku perkara tidak diingini apabila gurauan penyanyi Usop yang menyentuh bentuk badan pengacara Sherry Alhadad sekaligus mengundang kemarahan netizen di media sosial.

Penyanyi itu dikecam apabila secara tidak sengaja bergurau mengenai badan Sherry sehingga ada yang menganggap ianya ‘body shaming’. Bagaimanapun, Usop membuat permohonaan maaf secara langsung kepada Sherry dan seluruh rakyat Malaysia.

“Sebenarnya saya nak cakap, tadi saya ada terlepas cakap. Saya harap semua orang tak terasa. Sebelum orang berkata-kata tentang saya dan akak, saya nak minta maaf kepada akak. Saya nak minta maaf kepada semua orang yang terasa juga,” katanya.

Dalam pada itu, Sherry memberitahu dia tidak terasa hati dengan keterlanjuran kata Usop dan menganggap ia hanyalah sekadar gurauan.

“Kami faham Usop bergurau. Akak pun faham gurauan Usop itu,” katanya.

Menerusi Twitter, rata-rata netizen memuji sikap Usop yang berani mengaku salah serta memohon maaf secara terbuka. Kata netizen lagi, meskipun Usop juga sering menjadi mangsa body shaming namun dia tidak mudah melatah.

Semalam, penyanyi Azzam Sham dinobatkan sebagai juara Big Stage 2020. Azam membawakan dua lagu iaitu Aku Bidadari Syurgamu serta Granede sekali gus membawa pulang hadiah wang tunai bernilai RM100,000.

Naib juara, Usop membawa pulang wang tunai RM50,000 dan trofi Big Stage. Usop membawakan Arjuna Mencari Cinta dan Airmata manakala lagu kedua Peluang Kedua (Nabila Razali).


Bahayanya Jangkitan Kuman Dalam Tangki, Penulen Air Ini Wajib Ada Untuk Elak Risiko Kesihatan

Untuk mengekalkan kesihatan pada tahap terbaik, kita disarankan minum 8 gelas air setiap hari. Bagi mendapatkan manfaat air minuman secara optimum, semakin ramai yang mencari kualiti dalam setiap gelas air yang diminum.

Semestinya untuk hidup dengan sihat dan cergas, segala apa yang dimasukkan ke dalam badan perlulah yang terbaik, termasuklah air minuman. Jenama LG Electronics memperkenalkan penulen air LG PuriCare™ 4-WARD Tankless Water Purifier. Seiring namanya, produk ini mengetengahkan penulen berkonsep tanpa tangki di Malaysia.

Dengan hanya satu sentuhan, anda boleh nikmati air minuman bersih dari Penulen Air Tanpa Tangki LG PuriCare™ 4-WARD. Air panas, sejuk atau pun pada suhu bilik ini dihasilkan dari penulen air tanpa tangki bagi mengelakkan risiko pembiakan mikro organisma.

Penulen air ini juga menyediakan air dalam suhu pelbagai untuk memenuhi keperluan pengguna. Bagi suhu panas, 3 julat suhu disediakan. 40°C untuk penyediaan susu bayi dan minuman air suam, 75°C untuk membuat teh manakala 80°C bagi membancuh kopi.

Satu lagi inovasi futuristik dimiliki penulen air ini adalah ianya mampu mengesan ketinggian cawan atau gelas menggunakan sensor secara automatik. Ketinggian tap akan disesuaikan bergantung kepada cawan atau gelas, sekaligus mengelakkan percikan terutamanya membabitkan air panas.

Tap boleh dipusing ke kiri atau kanan mengikut keselesaan membolehkan pengguna mendapatkan air pada arah 180 darjah. Cool kan?

Untuk memastikan air dibekalkan kepada pengguna adalah yang berkualiti dan terbaik, Penulen Air Tanpa Tangki LG PuriCare™ 4-WARD menapis air sebanyak 3 tahap iaitu:

Tahap 1: Penapis Pra Karbon Blok Plus – Menyingkirkan logam berat dan bahan kimia organik seperti klorin dan kloroform.

Tahap 2: Penapis Membran UF – Membasmi kuman dan zarah halus.

Tahap 3: Penapis Karbon Pos – Menghapuskan bau dan menambahkan kualiti rasa air.

Apabila memasang Penulen Air Tanpa Tangki LG PuriCare™ 4-WARD, korang secara automatik layak mendapat khidmat berkala dipanggil LG PuriCare™ Total Service Care 1.2.3. Apa dia tu?

1 Tahun Penjagaan Penggantian – Paip dalaman akan ditukar setahun sekali bagi memastikan kebersihannya.

2 Lapis Penjagaan Pensterilan UV – Pensterilan UV akan diaktifkan secara automatik setiap jam atau pengguna boleh memilih untuk mensteril setiap 5 minit.

3 Bulan Lawatan Penjagaan – Perkhidmatan percuma setiap 3 bulan ke rumah korang untuk sanitasi produk dan/atau pertukaran penapis.

Untuk info lebih lanjut mengenai Penulen Air Tanpa Tangki LG PuriCare™ 4-WARD, bolehlah melawati laman web LG.


Azzam Sham Juara Big Stage 2020, Bawa Pulang RM100,000

Menewaskan empat peserta lain, penyanyi Azzam Sham dinobatkan sebagai juara Big Stage 2020. Azam membawakan dua lagu iaitu Aku Bidadari Syurgamu serta Granede sekali gus membawa pulang hadiah wang tunai bernilai RM100,000.

Naib juara, Usop membawa pulang wang tunai RM50,000 dan trofi Big Stage. Usop membawakan Arjuna Mencari Cinta dan Airmata manakala lagu kedua Peluang Kedua (Nabila Razali).

Tempat ketiga yang dirangkul oleh Qody Rany,berjaya membawa pulang wang tunai RM25,000 beserta trofi Big Stage.

Dinie Rashid dan Fadh Majid pula masing-masing di kedudukan keempat dan kelima.

Kesemua peserta dihakimi oleh dua juri tetap iaitu Dayang Nurfaizah, Faizal Tahir dan Ajai serta juri undangan Misha Omar.


PM Minta Rakyat Bertenang, Kes Penularan Covid-19 Masih Terkawal

Rakyat diminta bertenang menghadapi situasi penularan wabak COVID-19 ketika ini kerana ia terkawal.

Malah, Perdana Menteri, Tan Sri Muhyiddin Yassin, turut memberi jaminan kesiapsiagaan negara adalah pada tahap tertinggi dan mampu menghadapi penularan jangkitan wabak itu, seperti yang pernah dilalui negara sebelum ini.

“Saya memahami kebimbangan masyarakat berikutan peningkatan kes baharu penularan jangkitan COVID-19.

“Saya ingin memberikan jaminan dan komitmen kerajaan untuk terus mengawal dan menguruskan penularan jangkitan virus ini sebaik mungkin.

“Saya percaya pasukan barisan hadapan negara kita terutama Kementerian Kesihatan dan pasukan keselamatan mempunyai kapasiti serta kepakaran untuk menangani situasi ini dengan baik,” katanya dalam satu kenyataan, hari ini.

Muhyiddin berkata pagi tadi, beliau mempengerusikan Mesyuarat Khas Majlis Keselamatan Negara (MKN) berhubung pengurusan wabak COVID-19, yang melaporkan mengenai jumlah kes harian dalam negara yang merekodkan 287 kes baharu semalam.

Beliau berkata, berdasarkan pembentangan Kementerian Kesihatan itu, 128 kes dilaporkan di Kedah membabitkan kakitangan dan tahanan di Penjara Alor Setar, manakala selebihnya dilaporkan di Sabah dan beberapa negeri lain di Semenanjung.

Katanya, laporan juga menunjukkan jumlah kes COVID-19 dari Sabah sehingga semalam membabitkan 139 orang iaitu 1.18 peratus daripada jumlah keseluruhan kes jangkitan dalam negara.

“Untuk makluman, kebanyakan kes yang berlaku adalah dalam kalangan tahanan dalam penjara, kawasan Perintah Kawalan Pergerakan Diperketatkan Bersasar (PKPDB) dan daripada kluster yang sudah pun dikenal pasti serta terkawal.

“Semua kawasan ini dipantau setiap masa dan aktiviti pengesanan kes serta kontak rapat dijalankan secara aktif bagi memastikan kes positif dapat dikesan dan diasingkan, yang mana ia menyebabkan lebih banyak kes positif dapat dikesan serta menyumbang kepada statistik harian dalam negara.

“Saya amat berharap perkara ini dapat difahami. Saya ingin tekankan di sini bahawa keadaan adalah terkawal dan masih dapat dibendung hasil kerjasama pelbagai agensi dan aktiviti pemantauan kesihatan awam yang berterusan oleh Kementerian Kesihatan,” katanya.

Muhyiddin berkata, mesyuarat hari ini turut dimaklumkan mengenai kes penularan COVID-19 di Sabah, yang didapati berpunca daripada kemasukan pendatang asing tanpa izin (PATI) dari negara jiran.

Susulan itu katanya, kerajaan membuat keputusan semua PATI yang ditahan akan disaring dan ditempatkan di Pusat Tahanan dan Kuarantin Sementara (PTS) yang disediakan.

“Pada masa ini, PTS di Sabah melebihi kapasiti (PATI). Justeru, kerajaan akan membuka lebih banyak PTS baharu bagi menempatkan PATI yang ditahan sebelum proses pengusiran dilaksanakan.

“Selain itu, petugas Kementerian Kesihatan juga sudah ditambah untuk menjalankan proses saringan ke atas PATI yang ditahan.

“Anggota keselamatan akan turut ditambah bagi mengawal sempadan negara dalam usaha mengekang kemasukan PATI terutama di Sabah. Aset akan diatur gerak untuk menghalang cubaan membolosi sempadan negara,” katanya.

Mengulas lanjut mengenai tahap kesiapsiagaan menghadapi penularan jangkitan, Muhyiddin berkata, ketika ini sebanyak 40 hospital serta 34 Pusat Kuarantin dan Rawatan Berisiko Rendah disediakan untuk merawat kes positif COVID-19 dengan kapasiti 5,674 katil.

Beliau berkata kadar penggunaan katil di hospital COVID-19 ketika ini adalah 24 peratus saja, manakala fasiliti kesihatan juga kini mempunyai 437 katil Unit Rawatan Rapi (ICU) dan 1,505 alat bantu pernafasan.

“Marilah kita bersama-sama membudayakan norma baharu dan mematuhi semua prosedur operasi standard (SOP) yang ditetapkan pihak berkuasa,” katanya.


Syifa Melvin Sedih Lepaskan Safawi ke Portugal

Umum mengetahui, pemain bola sepak kebangsaan iaitu Safawi Rashid telah membuat keputusan untuk berhijrah ke Portugal. Penghijrahan tersebut adalah bagi menyertai kelab utama Liga Premier iaitu Portimonense SC.

Difahamkan, Safawi berlepas ke Portugal malam tadi dari Lapangan Terbang Antarabangsa Kuala Lumpur (KLIA). Penghijrahannya itu bukan sahaja ditangisi keluarga dan penyokongnya, tapi juga ahli perniagaan dan pelakon Syifa Melvin.

Menerusi video yang dimuat naik di Insta Story pelakon, Lia Natalia yang juga rakan Syifa, berkata, dia sudah lepaskan kesedihan di rumah. Video itu juga dimuat naik semula di Insta Story Syifa.

Terdahulu, Syifa dikatakan menjalin hubungan dengan pemain berusia 23 tahun itu, namun tidak ada sebarang pengesahan rasmi daripada kedua belah pihak.

Penghijrahan Safwi ke sana adalah secara pinjaman selama semusim dengan kelab utama Portugal itu.


“Kalau Saya ‘Pergi’ Sedekahkan Al-Fatihah”

Nama Raja Gelek Malaysia, Datuk M Daud Kilau, sememangnya tidak asing lagi dalam industri muzik tanah air kita. Seiring dengan usianya yang sudah mencecah 82 tahun, kudrat anak jati kelahiran Bagan Datuk, Perak ini semakin terbatas.

M Daud Kilau kini berdepan masalah kesihatan sejak empat tahun lalu. Beliau yang menghidap kencing manis sudah tidak boleh berdiri lama, kebas kaki dan tangan serta pinggang, keadaan jantung yang tidak stabil serta kurang daya pendengaran.

“Sejak sakit saya tidak dapat penuhi jemputan (persembahan), nak berjalan pun sudah tidak lalu sangat dan solat juga atas bangku.

“Saya bergantung dengan ubat dan tiga bulan sekali akan ke Klinik Kesihatan Bagan Datuk untuk pemeriksaan kesihatan. Saya kini banyak menghabiskan masa dan sisa hidup mencari saham akhirat,” katanya.

Hampir lima dekad berjuang di pentas menghiburkan masyarakat, M Daud Kilai mengakui rindu untuk beraksi di pentas dengan menggayakan baju labucinya serta mendoakan peminatnya berada dalam keadaan yang baik.

“Saya sayang dan merindui peminat saya. Kalau kesihatan sudah baik, InsyaAllah akan memenuhi undangan dan bertemu mereka.

“Hari ini saya rasa seperti penyakit sudah hilang separuh kerana ramai yang datang melawat dan membawa rezeki. Saya bersyukur dan tidak dapat membalas budi baik itu,” katanya.

“Saya doakan semua panjang umur dan murah rezeki, doakan juga Daud Kilau lekas baik. Kalau tak baik tidak apa, (tapi) kalau saya ‘pergi’, doakan selamat pergi dan sedekahkan al-Fatihah,” katanya.


Demi Drama Tampilkan 20 Pelakon Badan Sado, A Aida Berhabis RM100k Beli Kamera Baru

Penerbit serta pengara terkenal, Datuk A.Aida mendedahkan dia sanggup berhabis RM146,980 semata-mata untuk membeli tiga kamera baharu bagi kegunaan penggambaran drama terbarunya, Bidadari Salju yang akan ditayangkan Disember nanti.

Menurut Aida, dia juga telah melabur banyak wang untuk babak bermain bola sepak yang menggunakan khidmat lebih 20 pelakon tambahan membabitkan remaja dan berbadan sado.

“Saya fikir agak lama juga tidak buat drama di slot ini. Ditambah pula, drama adaptasi ini jalan cerita berbeza dengan yang lain dan saya mahukan sesuatu yang baru bukan saja dari segi ‘shot’, tapi juga ‘look’ drama ini. Kebetulan, pengarah, Riza Baharudin ada kepakaran itu.

“Apabila dia cakap nak gunakan tiga kamera, saya tak fikir panjang dan terus buat tempahan. Semuanya demi drama ini agar hasilnya nanti lebih menarik dan berkualiti,” katanya kepada Harian Metro.

Tidak hanya mencari pelakon sekadar tangkap muat, Aida berkata dia juga mengadakan ujibakat untuk mencari pelakon yang berbadan sado untuk babak bermain bola sepak di dalam drama berkenaan.

“Dalam masa sama, drama ini ada babak bermain bola sepak. Justeru, saya berasakan ia perlu diberi perhatian dan bukan sekadar ‘shoot’ biasa saja. Jadi, saya dan pasukan berbincang untuk mencari pelakon extra yang sesuai dengan babak itu.

“Saya buat uji bakat dan menetapkan kriteria kena remaja dan sado. Bagi saya, pemain bola perlu kelihatan ‘fit’ barulah nampak ‘real’. Takkan saya nak ambil yang boroi pula kan. Memang tak sesuai,” katanya.

Tambahnya lagi, ini merupakan kali pertama dia menggunakan tiga kamera dalam sesebuah penerbitan dalam usaha untuk mendapatkan lebih banyak ‘shot’ dan reaksi untuk setiap babak.

Drama Bidadari Salju itu menampilkan pelakon Adam Lee dan Sweet Qismina sebagai watak utama.


Ada Bran? Macam Ni Lah Norma Baharu ‘Abang Sado’ Ke Gym

Sejak 15 Jun lalu, kerajaan dah pun melonggarkan kepada ‘kaki gym’ untuk ke gym dengan syarat patuhi prosedur operasi standard (SOP) dari kerajaan. Senyum sampai telinga geng-geng abang sado kita ni kan?

Tapi! Tak semua yang yakin nak pergi ke gym. Ya lah semenjak COVID-19 mula ‘berleluasa’, pasti ramai yang was-was dan takut untuk ke sana ke sini. Nak nak pulak, sekarang ni semakin merisaukan. Dalam kepala otak mesti dah fikir macam-macam. Sebabnya kita tak tahu sama ada orang yang ke gym tu ada virus atau tak.

Selamat ke? Betul ke owner gym dah sedia untuk ikut SOP seperti yang disarankan oleh kerajaan? Apakah anda nanti akan juga ikut? Bagaimana mereka nak pastikan anda ikut?

Tapi kami yakin, itu masa awal-awal semasa kerajaan keluarkan arahan jer. Owner gym sekarang pun dah buat peraturan dan amalkan SOP yang patut mereka ikut. Yang paling penting, diri anda sendiri yang patut ikut!

Pakai mask, check in guna apps MySejahtera, sentiasa pakai hand sanitizer selain pihak gym jaga SOP yang mereka buat.

Selain dari kita yang ke gym, kalau anda perasan artis-artis sado kita pun tak ketinggalan jugak. Antaranya Idris Khan, Hairul Azreen dan Zul Ariffin. Demi nak fit, nak tak nak kena jugak ke gym.

Zaman sekarang ni, nak nampak kacak perlu berbadan sasa. Kalau badan tak sado terus nampak tak hensem, tak kuat, tak macho, tak nampak jantan. Yeke? Anda yang cakap, bukan kami. Eh!

So gais, bagi mematuhi seruan kerajaan dalam memutuskan rantaian COVID-19 apa yang mereka ni buat sebelum ke gym dan semasa di gym. Nak tahu tak? Let’s find out!

Macam yang anda tahu, sebelum kita nak keluar ke mana-mana pun kita kena sentiasa kerap cuci tangan, pakai mask, pakai hand sanitizer dan macam tu jugaklah mereka ni buat.

Macam Idris Khan ada cakap pada kami, sebenarnya 2 pihak perlu main peranan bila cakap pasal SOP ni. Bukan diri sendiri jer yang kena jaga, pihak gym pun kena ambik tahu jugak pasal SOP.

Dan katanya, gym yang dia pergi semuanya menjaga SOP dengan baik. Dan so far, semua equipment dalam gym dibersihkan dan disanitize. Bukan itu jer, trainernya pun pakai mask untuk mengelakkan sebarang kemungkinan.

Tambah Idris lagi, selepas habis training, dia akan cuci tangan dan terus pulang ke rumah, cuci baju serta bersihkan diri. Memang tak singgah ke mana.

“Pada awalnya gym dibuka, first memang rasa risau, tak tahu macam mana dia punya penjagaan untuk mengelakkan apa-apa berlaku kan, jadi tak tahu apa SOP gym dan tak tahu apa yang kita perlu buat. Tapi bila dah pergi tu, nampaklah SOP mereka.”

Mereka juga akan ikut SOP yang premis gym dah tetapkan. So tiada alasan untuk langgar peraturan kan? Kalau langgar, diri sendiri lah yang ‘sakit’!

1. Anda haruslah memakai/membawa mask semasa datang dan balik gym.
2. Pakai sanitizer sebelum masuk.
3. Scan QR CODE menggunakan apps MySejahtera (isi nama butir diri dalam buku log).
4. Pastikan anda buat pemeriksaan suhu badan anda.
5. Pakai pakaian pakaian lengkap sukan dan kasut sukan untuk kegunaan di gym sahaja.
6. WAJIB membawa tuala sendiri.
7. Anda tak dibenarkan berkongsi peralatan peribadi seperti tuala/sarung tangan/tali pinggang/botol minuman.
8. Anda haruslah membersihkan peluh sendiri pada peralatan yang digunakan dan susun semula peralatan di tempat asal.
9. Had masa bagi seseorang dari 45 minit ke 1 jam.
10. Tidak dibenarkan berinteraksi sosial dan bersentuhan.
11. Anda disarankan terus pulang setelah selesai aktiviti di gym. Tidak dibenarkan berkumpul dan bersembang. Jangan membawang!

Kalau anda betul-betul ikut SOP ni, anda tak akan dijangkiti virus pembunuh itu. Kalau rasa tak sihat, janganlah menggedik nak keluar pulak. Jaga diri tu dan jangan libatkan nyawa orang lain. Pastikan anda buat saringan kesihatan kalau ada simptom-simptom COVID-19.

Kes di negara kita masih lagi tiga angka…Waktu sekarang ni, kerjasama semua pihak untuk patuh SOP sangat penting supaya rantaian COVID-19 dapat diputuskan.

Jadi, setiap orang memainkan peranan yang sangat penting. Walaupun tidak ke gym, tapi dimana-mana sahaja tempat yang anda pergi, pastikan pakai mask, jaga jarak sosial 1 meter dan jaga kesihatan anda okay! Kita adalah frontliners. Kita jaga kita. Bersama hentikan wabak COVID-19.

Walaupun kes COVID-19 di negara kita ni semakin meningkat, jangan panik dulu. Macam yang Dr Noor Hisham Abdullah cakap, ia masih lagi terkawal. Tapi tanggungjawab anda sebagai frontliners adalah jaga diri dan jugak keluarga anda. Sentiasa patuhi SOP dan jalani kehidupan norma baharu ni dengan baik okay!

Kalau anda nak tahu lebih lanjut tentang info sihat berkaitan COVID-19, klik DI SINI.


Gigih Cari Resepi Di Internet, Mira Filzah Rajin Masak Demi Suami

Hampir sebulan mendirikan rumah tangga dengan jejaka pilihan hati Wan Emir Astar, pelakon Mira Filzah mengkaui dia kini lebih rajin memasak demi suami tercinta. Malah, Mira berkata Emir juga seorang yang kuat makan.

Menurut Mira, dia bukanlah seorang yang handal memasak tetapi mahu memikul tanggungjawab menjaga makan minum suami serta rumah tangga sebaiknya. Perkara itu dikongsinya menjawab pertanyaan netizen selepas sebulan berkahwin.

“Saya secara automatik jadi sangat rajin (selepas kahwin). Rajin ini dan rajin itu. Tanggungjawab diri sendirilah. Saya kena lakukannya kerana ia tanggungjawab saya sekarang untuk menjaga rumah dan suami.

“Selalu masak sebab Emir suka makan. Taklah handal sangat masak, tapi masak itu senang, cari di Google dan YouTube saja, insya- Allah jadi. Selain itu buat panggilan video dengan emak untuk resipi ringkas,” katanya.

Dalam pada itu, Mira berkata sebelum ini dia jarang masak disebabkn sibuk dengan jadual kerja namun ketika Perintah Kawalan Pergerakan (PKP) dia memanfaatkan masa untuk meningkatkan kemahiran memasak.

“Sebelum ini jarang masak. Sibuk dan duduk rumah sendiri tak berbaloi masak untuk satu orang. Adalah masak sekali-sekala.

“Sewaktu PKP, saya kerap memasak. Saya rasa PKP benar-benar membantu saya untuk meningkatkan kemahiran memasak saya,” katanya.

Mira telah selamat bergelar isteri kepada Wan Emir Astar yang merupakan anak kepada Timbalan Menteri Di Jabatan Perdana Menteri, YB Datin Mastura Yazid dengan hanya sekali lafaz pada 3 September yang lalu.


Ustaz Ebit Lew Sewa Bas Hantar Pelajar Terkandas Balik Kampung

Sejak semalam hangat diperkatakan apabila ramai pelajar terkandas susulan keputusan Kementerian Pengajian Tinggi (KPT) menangguhkan pendaftaran kemasukan pelajar baharu di semua institut pengajian tinggi (IPT) seluruh negara.

Isu itu turut menjadi trending di Twitter apabila ramai rakyat Malaysia berganding bahu membantu pelajar yang terkandas dengan menawarkan bantuan tempat tinggal sementara, makanan dan tidak kurang juga wang ringgit.

BACA: Ustaz Ebit Lew Tunai Janji Sediakan ‘FoodBank’ Bantu Golongan Memerlukan

Perkara itu turut mendapat perhatian pendakwah terkenal Ustaz Ebit Lew yang menyuarakan hasrat untuk membantu pelajar-pelajar tersebut dengan menyewakan bas untuk membawa pulang mereka yang terkandas.

Menerusi perkongsian di Facebook, Ustaz Ebit meminta mereka yang memerlukan perkhidmatan tersebut diminta untuk terus menghubunginya.

Perkongsian Ustaz Ebit itu mendapat pelbagai reaksi daripada netizen yang terharu dengan keprihatian yang ditunjukkan oleh pendakwah tersebut serta meluahkan rasa syukur kerana mempunyai seorang pendakwah yang sangat murah hatinya.

Dalam pada itu, netizen turut mendoakan agar urusan beliau dipermudahkan dan usahanya itu dapat meringankan sedikit bebanan yang ditanggung oleh para pelajar yang terkandas kerana mempunyai masalah kewangan.


Eyka Farhana Dikecam Muat Naik Video Perlawanan Dalam Stadium

Umum mengetahui semalam pasukan Johor Darul Ta’zim (JDT) menjulang kejuaraan saingan Liga Super Malaysia buat kali ke-7 selepas berjaya membenamkan pasukan Sabah.

Namun apa yang menjadi bualan ramai apabila pelakon Eyka Farhana memuat naik video di Insta Story menunjukkan pemandangan dari dalam Stadium Sultan Ibrahim, Iskandar Puteri ketika perlawanan itu sekaligus mengundang kecaman netizen.

Bagaimanapun, Eyka yang juga kekasih kepada pemain pasukan JDT, Akhyar Rashid dilihat memadam video itu dan serta memuat naik status bagi menjelaskan perkara sebenar.

“Video yang saya muat naik dalam perkongsian sebelum ini saya ambil dari ahli keluarga. Jangan salah faham,” tulisnya.

Sementara itu di media sosial, perkongsian Eyka itu menjadi bualan hangat netizen terutama peminat bola sepak Malaysia yang tidak berpuas hati dengan pendirian oleh penganjur liga Malaysian Football League (MFL).

Salam @MKNJPM bukan ke penyokong tak dibenarkan masuk ke dalam stadium? pic.twitter.com/na7POtjbRQ

Malah, netizen beranggapan MFL seolah seperti menutup mata berkaitan isu kehadiran para penyokong atau ahli keluarga ke stadium.

Bagaimanapun, pihak Malaysian Football League (MFL) mengesahkan pihak JDT sudah membuat permohonan untuk membawa ahli keluarga pemain berskala kecil untuk menonton perlawanan itu di stadium.


“Kerana Pak Menteri Habis Negara Dibadai Virus Lagi”

Semalam, negara mencatatkan kes COVID-19 paling tinggi 287 kes positif sekaligus mencetuskan kebimbangan dikalangan rakyat. Perkara itu turut mendapat reaksi pelakon Bront Palarae yang lantang mengkritik ahli politik.

Menurut Bront, ahli politik tidak sepatutnya menjadi individu yang diibaratkan seperti ketam mengajar anaknya berjalan. Katanya lagi, jika tidak mampu menjalankan tanggungjawab jangan sesekali membebankan rakyat.

“Pak-pak menteri dan ahli-ahli politik sekalian, mohon jangan jadi ketam ajar anak berjalan. Kalau anda tak mampu menggalas amanah, jangan bebankan rakyat dengan sifat tidak bertanggungjawab anda,” tulisnya.

Selain Bront, pelakon Amerul Affendi turut meluahkan kekesalannya terhadap situasi semasa negara serta menyindir dek kerana menteri habis satu negara berdepan gelombang wabak tersebut.

“Kerana pak menteri/yb habis negara dibadai virus lagi.. Kluster yang satu-satunya bang**g sekali.. yang tak faham bahasa dan tak ikut segala arahan.

“Material material material itulah yang hari-hari dilaungkan.. soal akhlak dan jati diri langsung tak dipeduli,” tulis Amerul.